لە ٨ی تەمموزەوە، ئەوەی لەژێر بەڕەی ھەموو ژورەکانی یەکێتی بوو، یەکێتیەکان خستیانە سەر بەڕە. لە دزی، گەندەڵی، شکستی سیاسەتی یەکێتی، چاودێری کردنی نایاسایی کادرو ئۆرگانەکانی یەکێتی، ناکارامەیی ھەندێک لە سەرکردەو بەرپرسەکان، بەکارھێنانی ھێز بۆ جێبەجێ کردنی بڕیارەکانی مەکتەبی سیاسی، لە لوتکە ھەڵدێراندنی ھاوسەرۆکێک. ئەم بڕیارو سیاسەتە ناوخۆییەی یەکێتی بەبێ ئەوەی لەدوای ٨ تەمموزەوە بۆ یەک جاریش سەرکردایەتی کۆببێتەوە سەپێنراون. لە کاتێکدا لە دوای چوارەمین کۆنگرەوە، بۆئەوەی پیشان بدرێ یەکێتی یەکگرتوە سەرکردایەتی یەکێتی لەسەر کۆمەڵێک ئەرکی لاوەکی کۆبونەوەی بێ سەروبەری ئەکرد بەبێ ئەوەی لەو کۆبونەوانە بچوکترین کێشەی ناوخۆیی و کێشمەکێشی دەرەوەی یەکێتی چارەسەر کرابن.\nئەو دروشمە زەقەی بە ناوی نوێبونەوە بەرز کرایەوە، نەک یەکێتی نوێ نەکرایەوە، بەڵکو نائومێدییەکی ڕەھاو بێ متمانەییەکی ڕەھاو پێشێلکردنی ڕەھای پرنسیپەکانی حزبایەتی شلکردنی جڵەوی ھەلپەرستی و مشەخۆری ڕەھا، لە ناو یەکێتی و لە پەنای دروشمی نوێبونەوەدا سەری ھەڵدا. نەک کێشە کۆنەکان کە پێش چوارەمین کۆنگرە لەناو یەکێتی و لە دەرەوەی یەکێتی و لایەنەکاندا ھەبوون چارەسەر نەکران، بەڵکو کێشە ناوخۆییەکانی یەکێتی گەیەندرانە بنبەستێکی ترسناکی ئەوتۆ، پاشماوەی ڕێزو خۆشەویستی یەکێتی لەناو خەڵکدا لاوازتر کرا بەتایبەتی لەناو بازاڕو موچەخۆرو پەیوەندیە نیشتیمانی و نێونەتەوەیەکاندا.\nئێستا دوو هەفتە کەمتر بۆ ھەڵبژاردن ماوە دوای بڵاوکردنەوەی ئەو ھەمو تاوان و تاڵانیەی خودی یەکێتی بەڕەسمی بڵاوی کردونەتەوە، ئایە سەرکردایەتی ئێستای یەکێتی و لیژنەی باڵای ھەڵبژاردن دەزانن لەناو ھەستی یەکێتیەکان و دەنگدەرانی یەکێتیدا چ برینێکی دەرونی قوڵیان خوڵقاندوە؟ برینەکە زۆر لەوە قوڵترە لەکاتی جیابونەوەی گۆڕان لەژێر کاریگەری پڕوپاگەندەکانی گۆڕان، یەکێتی ١٨ کورسی و گۆڕان ٢٥ کورسیان ھێنا. ئێستا نە گۆڕان پڕوپاگاندە دژی یەکێتی دەکات و نە ھاوپەیمانیە دیموکراتیە کاتیەکەی د. بەرھەمیش دژی یەکێتین. ئێستا یەکێتی لەناو خۆیدا دژی یەکن. یەکێتی لەناوخۆیا بەربڵاوترین ھەڵمەتی دژایەتی یەکتر کە لە مێژوی یەکێتیدا وێنەی نەبوە، ھاوکاتی ھەڵمەتی ھەڵبژاردن بەردەوامە.\nئەگەر لە سەردەمی گۆڕان و ھاوپەیمانیەکان بەشێک لە خەڵک ئەکەوتنە ژێر کەریگەری پڕوپاگەندەکانیان، لەبەر ئەوەی ئێستا ئەوەی یەکێتی بە یەکێتی دەکا، ڕەشەبای گەرمیان بە دەواری کۆچەری ناکات، بۆیە نەک بەشێکی خەڵک بەڵکو زۆرینەی خەڵک باوەڕ بەو پڕوپاگەندانە ئەکەن کە یەکێتیەکان خۆیان لەناو خۆیاندا دژی یەکتر بڵاوی دەکەنەوە.\nلە بەرامبەر دۆخێکی ئاوای ترسناکی یەکێتیدا. تەنھا ھەڵمەتی ھەڵبژاردنی گشتی و بەڵێنی سەوز پێدانی خەڵک دادی یەکێتی نادات چونکە ئەمە یەکەم ھەڵبژاردنی عێراق و کوردستان نیە ھەتاکو خەڵک باوەڕ بە دروشمەکان بکات. لە ھەڵبژاردنەکانی پێشودا بەڵێنی زۆردراو کەمی جێبەجێ کرا. دەرکەوت ھەڵمەتەکانی ھەڵبژاردنی پێشو تەنھا بۆ پاراستنی دەسەڵات بوە، چارەسەرکردنی کێشەکانی دەسەڵات بەپێی پێویستیەکانی خەڵک.\nبۆیە پێموایە ئەم چەند ڕۆژەی لەبەردەم ھەڵمەتی ھەڵبژاردندا ماوە تەرخان بکرێ بۆ ڕەخنە لەخۆگرتن لە کەموکوڕیەکان. ڕەخنەگرتن لە گەندەڵیەکان. ڕەخنە گرتن لە پێشێلکردنی پرنسیپە حزبیەکان. ڕەخنەگرتن لە نەبونی سەروەری یاسا. ڕەخنەگرتن لە پەرشو بڵاوی یەکێتی و نەبونی ھێزی یەکگرتوی کوردستان. ڕەخنەگرتن لە سیاسەتی پیلانگێڕی ناوخۆی یەکێتی. ڕەخنەگرتن لە بەرز کردنەوەی ھەزاران پلەی ئەندامی لاوەکی. ڕەخنەگرتن لە جێبەجێ نەکردنی بەرنامەی سۆشیال دیموکرات بەرامبەر بە ڕەنجدەرانی بیرو بازو، ھەروەھا ڕەخنە گرتن لە دژایەتی بیری کۆنەپەرستی باوکسالاری بەرامبەر بە ژنان. ڕەخنە گرتن لەوەی لە بری چەسپاندنی کلتوری مەدەنی کلتوری دواکەوتنی کۆمەڵایەتی بوژایەوە.\nمن دڵنیام ئەگەر ئەو ڕەخنانە لە خۆی نەگرێ و خەڵک دڵنیا نەکات کە یەکێتی لەدوای ھەڵبژاردن ھەم لەناو خەڵک و ھەم لەناو حکومەتدا بە کردەوە بەرنامەی چاکسازی و پاکسازی و عەقڵسازی جێبەجێ ئەکات، من دڵنیام یەکێتی چارەنوسێکی خراپتر چاوەڕوانیەتی.\nتکام وایە ھەمومان تێ بگەین مادام یەکێتی خۆی دانی پیاناوە لە ساڵانی ڕابردودا ھەڵەی پڕ لە ھەڵدێری کردوە، کەوابێ دەبێ ئەو ھەڵانە بە ڕەخنە لەخۆ گرتن و ڕیشەکێش کردن چارەسەر بکرێ نەک بە داپۆشینی چەواشەکارانە.\nئەم قسانەم بۆ مێژوو دەکەم بە دڵنیاییەوە دوو هەفتەی تر ڕووبەڕووی یەکتر ئەبینەوە. ئەو کاتە ئیتر ھەڵوێستەکان گۆڕانکارییان بەسەردێت.


Kurdipedia - لەهەرێمی کوردستان 268 قوتابخانە مەترسی رووخانیان لەسەرە\n📊 لەهەرێمی کوردستان 268 قوتابخانە مەترسی رووخانیان لەسەرە | Ryhmä: Tilastot ja selvitykset | Artikkelit kieli: 🏳 کوردیی ناوەڕاست\nلەهەرێمی کوردستان 268 قوتابخانە مەترسی رووخانیان لەسەرە\nلە هەرێمی کوردستان 268 قوتابخانە مەترسی رووخانیان لەسەره و بەشێکیشیان تاوەکو ئێستا کارەبایان بۆ دابین نەکراوە، بەرپرسێکی وەزارەتی پەروەردەوەزارەتی پەروەردەش رایدەگەیەنێت، وەزارەتی داراییوەزارەتی دارایی بوجەی پێویست بۆ نۆژەنکردنەوەی ئەم قوتابخانانە دابیندەکات.\nئەحمەد کەرکوککەرکوکی، ئەندامی سکرتاریەتی یەکێتیی مامۆستایانی کوردستان بە دواڕۆژی راگەیاند دەستپێکردنەوەی پڕۆسەی خوێندن نزیک بۆتەوه و پێویستە حکومەتی هەرێم بە جددی ئاوڕێک لە کەرتی پەروەرده و قوتابخانە کۆنەکان بداتەوە، چونکە بەپێی ئه و ئامارانەی لە وەزارەتی پەروەردە وەرگیراون 268 خوێند‌نگە مەترسی ڕووخانیان لەسەره و 100 خوێندنگەی تریش تاوەکو ئێستا کارەبایان بۆ دابین نەکراوە.\nکەرکوکی ئاماژەی بەوەشکرد، گەر حکومەت کێشەی ئه و قوتابخانانە چارەسەر نەکات، گیانی سەدان هەزار قوتابی دەکەوێتە مەترسی و پرۆسەی خوێندنیش لە ساڵی رابردوو خراپتر دەبێت، هەربۆیە وەک یەکێتی مامۆستایان داوایان لە وەزارەتی پەروەردەی حکومەتی هەرێم کردووە پێش دەستپێکردنی پرۆسەی خوێندن دەست بکات بە نۆژەنکردنەوەی ئه و قوتابخانانەی مەترسی رووخانیان لەسەرە.\nئەندامی سکرتاریەتی یەکێتی مامۆستایان ئەوەشی خستەڕوو، بەپێی داتایەکی وەزارەتی پەروەردە، لە خوێندنی 2017-2018، 328 قوتابخانە ئاستیان زۆر خراپ بووە، هەروەها 997 قوتابخانەش ئاستیان خراپ بووە.\nلای خۆشییەوە یوسف عوسمان، بەڕێوەبەری گشتی پلان لە وەزارەتی پەروەردەی حکومەتی هەرێم بە دواڕۆژی راگەیاند، پێش ماوەیەک نوسراوێکیان ئاراستەی وەزارەتی دارایی کردووە بۆ دابین کردنی بودجەی پێویست بۆ نۆژەنکردنەوەی ژمارەیەک قوتابخانە.\nبەڕێوەبەری گشتی پلان لە وەزارەتی پەروەردە وتیشی وەزارەتی دارایی رەزامەندی لەسەر داواکارییەکە داوه و داوای کردووە دەرخستەیەک لەسەر ئه و قوتابخانانە بکەین بۆ ئەوەی بزانرێ بودجەی چەندی پێویسته و لەهەمانکاتدا دەبێت بودجەی تایبەت بۆ دەستپێکردنەوەی پڕۆسەی خوێندنیش تەرخان بکرێت.\n#کۆچەر عەلی | #وەزارەتی پەروەردە | #وەزارەتی دارایی | #کەرکوک | #07-08-2018 |\n 📡 | 🏳 کوردیی ناوەڕاست | ماڵپەری دواڕۆژ - 07-08-2018\n📅 Publication date: 07-08-2018\n📈 Tyyppi tilastot: 👩💻\n📈 Tyyppi tilastot: 🎒\n📈 Tyyppi tilastot: ⚡\n✨ Tuote Laatu: 97% ✔\n➕ Lisääjä (Hawrê Baxewan) on Aug 7 2018 10:38PM\n👌 Tämä artikkeli on tarkistettu ja julkaistu (Ziryan Serçinarî) Aug 8 2018 12:46PM\n✍ Tämä kohta on hiljattain päivittänyt (Ziryan Serçinarî) on: Aug 8 2018 12:46PM\n👁 Tämä tuote on katsottu 997 kertaa\n📊 Tilastot Artikkelit 382,408\nLiittyvät tiedostot 50,135\n🗄 Lähteet 16,073


وتەبێژى کەتیبەیەکى سەربە حەشدى شەعبى دەڵێت، هەرێمى کوردستان بێبەرى ناکەن لە بۆردومانەکانى ئەم دواییەى ئەمریکا بۆ سەر حەشد، بەڵام هیچ بەڵگەیەک لەسەر تێوەگلانى بەردەست نییە.\nکازم فەرتوسى، وتەبێژى کەتیبەکانى "سید الشهداء"ى سەربە حەشدى شەعبى (شەممە 27ى شوباتى 2021) لە لێدوانێکى ڕۆژنامەوانیدا کە "ناس کورد" بەدواداچونى بۆ کردووە سەبارەت بە دەنگۆى تێوەگلانى هەرێمى کوردستان لە هێرشەکانى ئەم دواییەى ئەمریکا بۆ سەر گروپە چەکدارییەکانى نزیک لە ئێران لەسەر سنورەکانى عێراق - سوریا باسى لەوەکردووە، "هەرێمى کوردستان بێبەرى نییە لەو هێرشانە، بەڵام هیچ بەڵگەیەکمان نییە."\nوتوشیەتى، ئەو بۆردومانەى ڕوویدا پێویستى بە شیکردنەوەى زۆر نییە، چونکە ئەمریکا خۆى دانى بەوەدا ناوە کە زانیارى هەواڵگرى لەلایەنێکى عێڕاقیەوە وەرگرتووە و ئەوەش هاوکارى کردووە بۆ ئەنجامدانى هێرشە ئاسمانیەکەى.\nفەرتوسى ئەوەشى ڕونکردووەتەوە، "هێرشەکە لەناو خاکى سوریادا نەبووە وەک ئەمریکیەکان دەیڵێن، بەڵکو لەناو خاکى عێراقدا بووە، هەروەها ناشمانەوێت بە ئاڕاستەى تۆمەتبارکردنى هەرێمى کوردستان یاخود کەسانى دیکە بڕۆین، سەرەڕاى ئەوەى هەرێم بێبەرى ناکەین، بەڵام هیچ بەڵگەیەکمان نییە و ئەوەى لەبەردەستدایە لە ئێستادا لێدوانى بەرپرسانى ئەمریکایە."\nجەختیلەوەشکردووەتەوە، شەڕى دژى ئەمریکا بەردەوامە و نەوەستاوە، بەدڵنیاییشەوە بۆردومانەکانى ئەمریکا بەردەوامن، هەندێک پێیان وایە بە بونى جۆ بایدن بە سەرۆکى ئەمریکا سیاسەتەکانى ئەو وڵاتە دەگۆڕێت، بەڵام ئێمە پێمانوایە سیاستەکانى واشنتۆن جێگیرن و ناگۆڕێن، تەنها کات و شێوازەکانى دەگۆڕدرێن.\nبەرەبەیانی 25ی ئه‌م مانگه، سوپای ئەمەریکا لەکەنداو لەراگەیەنراوێکدا ئاشکرایکرد، لە رۆژهەڵاتی سوریا هێرشێکی ئاسمانییان کردوەتە سەر پێگەی هێزێکی چه‌كداری نزیك له ئێران، ئەوەش لەوەڵامی هێرشکردنە سەر پێگەی هێزەکانیان لەعێراق.\nروانگەی سوری بۆمافەکانی مرۆڤ بڵاویکردەوە، بەهۆی ئەو هێرشانەی ئەمەریکاوە بۆ سەر گروپێکی چەکدار لە سوریا 17 کەس کوژراون.


رۆژی ٢٧ی مانگی خەزەڵوەر بکەین بە رۆژی بەرخۆدان لە رۆژهەڵاتی کوردستان\nپێنج شەممە, 08. 11. 2012\tكۆمه‌ڵێك له چالاكانی كورد\nخەڵكی مافخوراو و خۆڕاگری رۆژهەڵاتی کوردستان!\nخۆشک و برا نیشتمان پەروەر و دڵسۆزەکانمان!\nهەر وەک دەبینین کوردستان خەریکە بە هەستیارترین قوناغی مێژووی خۆی دوای شەڕی دووهەمی جیهانیدا تێدەپەڕێ. لە رۆژئاوای وڵات بەشێکی هەرە زۆری خاکی نیشتمان کەوتۆتە دەستی رۆڵەکانی کورد و خەریکن لە گەڵ یەکێک لە خوێنمژترین دیکتاتۆرەکانی مێژوو بە مەبەستی دەستەبەر بوونی مافە رەواکانیان، خەبات دەکەن.\nلە باکووری وڵات رۆڵەکانی نەتەوەی کورد بە شێوەیەکی بێ وێنە خەریکی بەرخۆدانن، نزیکەی ٧٠٠ زیندانی سیاسی کورد لەو وڵاتەدا زیاتر لە ٥٠ رۆژە مانیان لە خواردن گرتووەو خەڵکی شارەکانیش بە رێپێوان و مانگرتن بە دەنگیانەوە چوونە، بە شێوەیەک کە دەنگی رۆڵەکانی کورد لەو پارچەیەدا سنوورەکانی بەزاندووە و داگیرکەری هەراسان کردووە.\nرۆژهەڵاتی کوردستان ئەمڕۆ لە ژێر نامرۆییانەترین و دڕندانەترین سیستمی دەسەڵاتدارییەتییە. سیستمێک کە بە ناوی دین هەموو مافە رەواکانی گەلی کورد و هەموو گەلانی ئێرانی زەوت کردوە و هەرچەشنە مافخوازییەکی بە دژایەتی لە گەڵ حکومەتی نوێنەری خودا زانیوە و نامرۆییانە سەرکوتی کردوە، لەم نێوانەدا زۆر جار دیندارانش بە بیانووی جۆراوجۆر کەوتوونەتە بەر هێرش و هەڕەشە، ئەم رژیمە بە کەڵکی ناڕەوا وەرگرتن لە دین، ئازادی و دیمۆکراسی و مافەکانی مرۆڤ بە دیاردەگەلی وڵاتی کوفر ناوزەد دەکات و بە کوشتن و ئەشکەنجە و سەرکوت وڵامی خوازیارانی جێگیر بوونی ئەو چەمکانە لە وڵاتدا، دەداتەوە و کاتێک باسی مافی گەلانی بندەست و بە تایبەت گەلی کورد بێت ئەو سەرکوتە هەمیشە بە سەدان قات نامرۆیانەتر و دڕندانەتر بووە.\nئەم شێوە هەڵسووکەوتە لە گەڵ کورد و مافخوازیی رەوای ئەم گەلە لە فتوای جیهادی خومەینی دژی خەڵکی کوردستانەوە دەستی پێکرد و تا هەنووکە درێژەی هەیەو کوردستان بە درێژایی ساڵانی حکومەتی ئەم رژیمە، وەکوو ناوچەیەکی ئەمنییەتی هاتووەتە ئەژمارو ژیانی رۆژانەی خەڵکی ئەم وڵاتە بەردەوام لە ژێر کاریگەری نەرێنی ئەو دۆخەدا بووە، بەشێکی زۆر لە خاکی کوردستان مین رێژکراوە و بەردەوام قوربانی دەگرێت بە بێ ئەوەی کە کەس بەرپرسیاری ئەو شتە بێت، کەشووهەوای شارەکان و رێگەکان هەمیشە ئەمنییەتییە و گواستنەوەی هێزی چەکدار (کە تایبەتمەندی وڵاتی لە حاڵی شەڕ دایە) بۆ خەڵکی ئەم ناوچەیە بووە بە دیمەنێکی ئاسایی، رۆژانە لە سەر سنوورەکان تەقە لە رۆڵەی هەژاری کورد دەکرێ کە لە تەمەنێکی کەمەوە بۆ دابین کردنی بژێوی ژیانی خۆی و بنەماڵەی لە رێگای کۆڵبەرییەوە گیانی دەخاتە سەردەست و زۆر جار نانێک بە نرخی گیانێک وەدەست دەکەوێت، ئەو کارەساتە بەردەوامە دوور لە چاوی میدیا و خەڵکی دنیا و ئێران روودەدات و دەڵێی گیانی ئەو مرۆڤانە بە هۆی هەژاری و کەمدەست بوونیان بایەخێکی ئەوتۆی نیە! و شیاوی ئەوە نیە ئاوڕی لێ بدرێتەوە!\nهەر چەشنە بەرگرییەک و دەنگ هەڵبڕینێک لە لایەن رۆڵە دڵسۆز و نیشتمان پەروەرەکانی کوردەوە مۆرکی دژایەتی لە گەڵ ویلایەتی فەقی (کە خۆی بە نوێنەری خودا دەزانێت) لێ دەدرێت و وەڵامی ئەو مافخوازییە حوکمی ئیعدامە کە لە سیاچاڵەکانی کۆماری ئیسلامیدا جێبەجێ دەکرێت بە بێ ئەوەی دەنگی ئەو قارەمانە راستەقینەگەلە بە گوێ دنیا بگات. ئەو شێوە هەڵسووکەوتە و ئەو جۆرە حوکمگەلە تا دێت روو لە زیاد بوونە و سەرکوت لە خاکی کوردستاندا نە تەنیا بەردەوامە بەڵکوو دۆخەکە رۆژ لە دوای رۆژ روو لە خراپتر بوون دەنێت.\nرژیمی زاڵ بە سەر کوردستاندا هەنووکە هەزاران کەس لە رٶڵەکانی گەلی کوردی لە بەندیخانەکانی خۆی راگرتووە، تاوانی ئەو بەندکراوانە تەنیا مافخوازی و هەوڵ دان بۆ جێگیر کردنی دەسەڵاتێکە کە رێز لە مافەکانی مرۆڤ بگرێ و ئازادی و سەروەری مرۆڤی کورد بە فەرمی بناسێ. زۆربەی هەرە زۆری ئەو زیندانییانە مافی پارێزەر و مافی چاو پێکەوتن لە گەڵ بنەماڵەکانیان نیە و تەنانەت مافی چون بۆ دۆکتور بە مەبەستی چارەسەری نەخۆشینەکانیان نیە و هەروەها لە بەندی ئەو زیندانییانە راگیراون کە بازرگان و تووش بوانی ماددە سڕ کەرەکان و... هتدی تێدان.\nهەر لەو پەیوەندییەدا لە ماوەی پێشوودا حوکمی ئیعدامی ٢٧ رۆڵەی قارەمانی کورد راگەیەندراوە، ٢٧ مرۆڤی دەروەست کە لە پێناو بەرگری لە مافە رەواکانی گەلەکەیان و لە پێناو پاراستنی گیان و کەرامەتی خەڵکی خۆیان بەرەوڕووی ئەو حوکمە نامرۆییانە بوونە و بە داخەوە هاواری دادخوازییان بە گوێی تەنانەت هاووڵاتییەکانی خۆشیان ناگات و هەر دەم چاوەڕێ مەرگن.\nهەر بۆیە ئێمە وەکوو کۆمەڵێک لە چالاکانی سیاسی و مەدەنی کورد، بە وەبەرچاو گرتنی دۆخی گشتی کورد و خەباتی دانەبڕاو و بوێرانەی هاوڵاتیانمان لە رۆژئاوا و باکووری وڵات و ئەو سەرکوت و کوشت و بڕە دڕندانەی کە خەڵکی رۆژهەڵات لە گەڵی دا رۆژانە بەرەوڕوون، و هەروەها بە وەبەرچاوگرتنی مێژووی پڕ لە شانازی رۆژهەڵات و خۆڕاگری و مافخوازی هەمیشەیی ئەم بەشەی کوردستان، چیتر بێ دەنگ بوون بۆ رۆژهەڵاتی وڵاتەکەمان بە رەوا نازانین و دەنگ هەڵبڕین و یەکدەنگی بە تەنیا رێگەی مانەوەی نەتەوەی کورد لە قەڵەم دەدەین و لەو باوەڕەداین کە دنیا ناتوانێت خۆی لە هاواری مافخوازی گەلی کورد کە هاوکات لە هەرچوارپارچەی وڵات بەرز بووەتەوە کەڕ بکات.\nهەر بۆیە داوا لە خەڵکی بە شەرەف و نیشتمان پەروەری وڵاتەکەمان دەکەین کە ببن بە دەنگی ئەو ٢٧ زیندانییە سیاسییەی کە حوکمی ئیعدامیان بەسەردا سەپاوە و هەر وەک لە کوردێکی قارەمان و بە غیرەت چاوەڕێ دەکرێ بێنە مەیدان و بە شێوەیەکی مەدەنی و دیموکراسیانە بە مانگرتن و داخستنی بازاڕ و دووکانەکان لە رۆژی ٢٧ی مانگی خەزەلوەر ناڕەزایی و بێزاری خۆتان لە هەڵسووکەوتی دڕندانە و بێزهێنەری کۆماری ئیسلامی دەرببڕن و دەنگی ئەو ٢٧زیندانییە سیاسییە بگەیەننە گوێی دنیا.\nلەوانەیە بە دەنگ هاتنی ئێمە بەخشینی ژیان بێت بە ئەو رۆڵە دڵسۆزانەی وڵاتمان کە بە راستی خوێنی دەماری کۆمەڵگا و نموونەی خۆڕاگری و مرۆڤایەتی و گیان بەختکردن لە پێناو خەڵک و وڵاتدان. یەکدەنگی ئێمە بۆ بەرگری لە ئەوان دەرخەری ئیرادەی نەتەوەی کورد وەکوو نەتەوەیەکی خاوەن مێژوو و بەشخوراوە بۆ رزگاری و ئازادی و وەدەست هێنانی مافەکانی خۆی.\nلە کۆتاییدا لە سەرجەم حیزب و رێکخراوو چالاکانی بوارە جۆراوجۆرەکانی رۆژهەڵاتی کوردستان چاوەڕێی پشتیوانی لەم بانگەوازە دەکەین.\nلەم رێگایەدا بێگومان یەکدەنگی رەمزی مانەوە و سەرکەوتنمانە.\nبژی کورد و کودستان\nبژی خەبات و تێکۆشانی بێوچانی نەتەوەی کورد\nنەمان بۆ سەرجەم دوژمنان و داگیرکەرانی کوردستان\nکۆمەڵێک لە چالاکانی سیاسی و مەدەنی رۆژهەڵاتی کوردستان\nئاوات عەلیار ـ چالاکی سیاسی ـ ئامریکا\nرەحمان جەوانمەردی ـ رۆژنامەوان ـ هۆلەند\nسوڕه یا فه لاح ـ چالاكی ماڤی مرۆڤ ـ ئامریكا\nـ حوسێن سه عیدی ـ چالاكی سیاسی ـ سۆئێد\nـ ماموستا بێبه ش ـ شاعیر و نووسه ر ـ باشوری كوردستان\nـ دیاكۆ شێخ اقایی ـ چالاكی سیاسی ـ سۆئێد\nمه هین شوكروڵاپوور ـ چالاكی سیاسی ـ فرانسه\nسەعید سەنندجی ـ چالاکی سیاسی ـ سوئید\nتاهیر قاسمی ـ رۆژنامەوان ـ نوروێژ\nئاسۆ ساڵح ـ رۆژنامه نووس ـ سۆئێد\nهاوار بازیان ـ رۆژنامەوان ـ سوئید\nگولالە کەمانگەر ـ چالاکی سیاسی ـ نوروێژ\nجەمیل کولاهی ـ چالاکی سیاسی ـ نوروێژ\nئەرسەلان یارئەحمەدی ـ چالاکی سیاسی ـ باشووری کوردستان\nئاسۆ پیرۆتی ـ خوێندكار ـ ئوتریش\nئەفراسیاب گرامی ـ رۆژنامەوان ـ ئاڵمان\nئارێز داراپوور ـ چالاکی سیاسی ـ ئاڵمان\nبه هار حوسه ینی ـ شاعیر ـ باشوری كوردستان\nشەمزین جیهانی ـ رۆژنامەوان ـ باشووری کوردستان\nشێرکۆ جیهانی ـ رۆژنامەوان ـ سوئید\nجەواد حەیدەری ـ رۆژنامە نووس ـ باشووری کوردستان\nجەماڵ نەجاری ـ رۆژنامەنووس ـ فەرانسە\nهیوا بەهرامی ـ چالاکی سیاسی ـ ئوتریش\nخۆسرو بەهرامی ـ چالاکی سیاسی ـ ئوتریش\nعارف نادری ـ رۆژنامەنووس ـ نوروێژ\nفەخرەدین حیسام موکری ـ رۆژنامەنووس ـ باشووری کوردستان\nئەحمەد سەفا ـ رۆژنامەوان ـ بریتانیا\nمەتین رۆژهەڵات ـ رۆژنامە نووس ـ باشووری کوردستان\nکاووس عەزیزی ـ چالاکی سیاسی ـ دانیمارک\nشۆرش گوڵکار ـ چالاکی سیاسی ـ باشووری کوردستان\nخالد محەممەد زادە ـ رۆژنامەوان ـ باشووری کوردستان\nئارام ئیبراهیم خاس ـ رۆژنامەنووس ـ تورکیە\nئایاز خونسیاوەشان ـ چالاکی سیاسی ـ سوئید\nدڵشاد هەورامی ـ رۆژامەوان ـ فینلاند\nگوڵباخ بەهرامی ـ چالاکی فەرهەنگی ـ باشووری کوردستان\nئەمین خەواڵە ـ رۆژنامە نووس ـ ئاڵمان\nکامیل نەجاری ـ چالاکی سیاسی ـ باشووری کوردستان\nسیاوەش موحەممەدی ـ چالاکی سیاسی ـ باشووری کوردستان\nئارام عوسمانی ـ چالاکی مەدەنی ـ فەرانسە\nفەرشاد دولابی ـ رۆژنامە نووس ـ ئیتالیا\nسوهراب کەریمی ـ چالاکی سیاسی ـ تورکیە\nشاهۆ حوسێنی ـ رۆژنامەنووس ـ تورکیە\nجەهانگیر عەبدوڵاهی ـ چالکی سیاسی ـ ئاڵمان\nئازاد کوردی ـ رۆژنامە نووس ـ بێلژیك\nئیدریس مورادی ـ چالاکی سیاسی ـ سوئید\nجەماڵ پورکەریم ـ رۆژنامەوان ـ فەرانسە\nئەمجەد حوسێن پەناهی ـ رۆژنامەوان ـ ئاڵمان\nشێرزاد قادری ـ چالاکی سیاسی ـ نوروێژ\nجەمشید بەهرامی ـ چالاکی فەرهەنگی ـ ئاڵمان\nکاوە حەسەنپوور ـ رۆژنامەوان ـ نوروێژ\nشاهۆ نادری ـ رۆژنامە نووس ـ باشووری کوردستان\nحسام حەقیەت جو ـ چالاکی خوێندکاری ـ نێوخۆ\nزیلان مەجیدی ـ چالاکی خوێندکاری ـ نێوخۆ\nدیاکۆ گۆران ـ چالاکی خوێندکاری ـ نێوخۆ\nتوران زەندی ـ چالاکی فەرهەنگی ـ نێوخۆ\nئاوارە جەلالی ـ رۆژنامەوان ـ سوئید\nجەمیل ئەحمەدی ـ چالاکی سیاسی ـ ئیرلەند\nئەنوەر عەباسی ـ چالاکی سیاسی ـ باشوری کوردستان\nعەلی بداغی ـ چالاکی سیاسی ـ باشووری کوردستان\nرەفیق حوسێن پەناهی ـ چالاکی سیاسی ـ باشووری کوردستان\nدیلان سەعیدی ـ چالاکی سیاسی ـ سوئید\nهاشم رەزایی ـ چالاکی سیاسی ـ سوئید\nبەهار حوسێنی ـ چالاکی فەرهەنگی ـ باشووری کوردستان\nفواد فەتاحی ـ رۆژنامەوان ـ نوروێژ\nعوسمان کەرەمی ـ شاعێر ـ باشووری وکردستان\nگولستان و ـ شاعێر ـ نێوخۆ\nت زەندی ـ چالاکی مەدەنی ـ نێوخۆ\nساڵح زارعی ـ چالاکی سیاسی ـ نوروێژ\nعەلی ئیلامی ـ چالاک سیاسی ـ بلژیک\nـ ئازاد محه ممه د زاده ـ چالاكی سیاسی ـ باشوری كوردستان\nـ قادر قادری ـ چالاكی سیاسی ـ سۆئێد\nئازاد محممەدزادە ـ چالاکی سیاسی ـ باشووری کوردستان\nقادر قادی ـ چالکی سیاسی ـ سوئید


كاروباری كۆمه‌ڵایه‌تی - ده‌سته‌ى سه‌ربه‌خۆى مافى مرۆڤ له‌هه‌رئمى كوردستان\nکانونی دووهەم 29, 2020 | سلايد شو, كاروباری كۆمه‌ڵایه‌تی, نوسینگه‌ی سلێمانی, هه‌واڵی گشتی\nنوسینگەی مافی مروڤی ھەڵەبجە سه‌ردانی بە ڕێوەبەرایەتی گشتی کاروباری کۆمەڵایەتی دەکات.\nتشرینی دووهەم 29, 2019 | سلايد شو, كاروباری كۆمه‌ڵایه‌تی, نوسینگه‌ی هه‌ڵه‌بجه, هه‌واڵی گشتی\nتیمی چاودێری نوسینگەی مافی مرۆڤی ھەڵەبجە سردانی بە ڕێوەبە رایەتی گشتی کاروباری کۆمە ڵایەتی ھەڵە بجەی کرد مە بەستی بەدواداچونی کێشەو ئاریشەی دایانگاکانی سنوری بە ڕێوە بەرایەتی کاروباری کۆمەڵایەتی پاراستنی مناڵان وسەلامە تیان پەروەردە کردنیان وە بەدواداچون بۆچۆنیەتی...\nھەڵمە تی نیشتیمانی ١١⁄٢٥ی توندوتیژی ژنان\nتشرینی دووهەم 25, 2019 | سلايد شو, كاروباری كۆمه‌ڵایه‌تی, نوسینگه‌ی هه‌ڵه‌بجه, هه‌واڵی گشتی\nنوسینگەی مافی مرۆڤی ھەڵەبجە بە ھە ماھه‌نگی ڕێکخراوی نوێ دە ست پێکی کاروچالاکی ١٦ڕۆژی بە ره‌نگاربونە وەی توندوتیژی ڕاگەیاند بە ئامادە بونی لایەنە پیوەندی داری حکومی ڕێکخراوەکانی کۆمڵگای مەده‌نی چالاک وانان بە ئاڕاستە کردنی پەیامی ژنان بۆحکومەت وە پەرلە مان و پارێزگای...\nنوسینگەی مافی مرۆڤ لەسلێمانی پێشوازی لەسەرپەشتیاری خوێندکارانی کاری کۆمەڵناسی کرد.\nتشرینی دووهەم 12, 2019 | سلايد شو, كاروباری كۆمه‌ڵایه‌تی, نوسینگه‌ی سلێمانی, هه‌واڵی گشتی\nئەمرۆ ۳شەممە بەرواری ۲۰۱۹/۱۱/۱۲ ستافی نوسینگەی مافی مرۆڤ لە سلێمانی پێشوازییان لە د.نەوزاد ئەسعەد سەرپەرشتیاری خوێندکارانی کاری کۆمەڵایەتی کرد و گفتوگۆیان لەبارەی کاری نوسینگەی سلێمانی و کارکردنی خوێندکاران کردو لەماوەی داهاتوو کەبەشێوەی پراکتێک سود لەکاری مەیدانی...\nتشرینی یەکەم 29, 2019 | سلايد شو, كاروباری كۆمه‌ڵایه‌تی, نوسینگه‌ی دهۆك, هه‌واڵی گشتی\nل رێكه‌فتێ 27/10/2019 شانده‌كێ ده‌سته‌يا سه‌ربخو یا مافێن مروڤى - دهوك سه‌ره‌دانا رێڤه‌به‌ریا چاڤدێرى وگه‌شه‌پێدانا جڤاكى ل دهوك كر ل دوور ره‌وشا خانیێن چاڤدێريا كوران و كچان و هه‌ماهه‌نگى كرن د بوارێ ديڤچوونا ره‌وشا وان. سه‌باره‌ت بابه‌تێ ئاماژه پێكرى راپورته‌كا...\nتیمه‌كێ ده‌ستا سه‌ربخویا مافێن مروڤى - دهوك ل رێكه‌فتێ 27/10/2019 سه‌ره‌دانا خانيێ كوران كر بمه‌ره‌ما ديڤچوونا ره‌وشا مافێن وان و ديارى كرنا كێشه و ئاسته‌نگێن خانيێ ديارى كرى. سه‌باره‌ت بابه‌تێ ئاماژه پێكرى راپورته‌كا تێروته‌سه‌ل ل دوور ره‌وشا خانيێ چاڤدێريا كوران...\nنووسینگەی مافی مرۆڤی گەرمیان بەدواداچوون بۆ کێشەیەکی خێزانی دەکات:\nمارس 2, 2019 | سلايد شو, كاروباری كۆمه‌ڵایه‌تی, نوسینگه‌ی كه‌لار, هه‌واڵی گشتی\nدوای ئەوەی هاوڵاتی (س. ی. ع) بە پەیوەندی تەلەفۆنی داوای هاوکاری لە نووسینگەی ناوبراو دەکات لێژنەیک کە پیک هاتبوون لە بەڕێوەبەری نووسینگەی گەرمیان و لێپرسراوی هۆبەی یاساو سکاڵا سەردانی ماڵی سکاڵاکاریان کرد و وردەکارییەکانیان تۆمارکردو پاشان پەیوەندی کرا بە هاوسەری...


بانکی ناوەندی عێراقی/ لقی هەرێمی کوردستان سه‌رۆكی فراكسیۆنی كۆمه‌ڵی ئیسلامی به‌درۆ خسته‌وه – رۆژنامه‌ی خه‌بات\nبانکی ناوەندی عێراقی/ لقی هەرێمی کوردستان سه‌رۆكی فراكسیۆنی كۆمه‌ڵی ئیسلامی به‌درۆ خسته‌وه\nبانکی ناوەندی عێراقی/ لقی هەرێمی کوردستان، روونكردنه‌وه‌یه‌كی له باره‌ی ده‌نگۆی گواستنه‌وه‌ی بڕێك پاره بۆ سه‌ر حسابی بانكی هه‌رێم بڵاوكرده‌وه و تێیدا ره‌تیكرده‌وه، خاوه‌ندارێتی ئه‌و پاره‌یه بگه‌ڕێته‌وه بۆ هه‌رێمی كوردستان و رایگه‌یاند، پاره‌ی بانكی ناوه‌ندی عێراقه و سه‌ر به حكومه‌تی فیدراڵه.\nله روونكردنه‌وه‌كه‌دا هاتووه: ” ئەو پارەیەی لە بانکەکەشە پارەی بانکی ناوەندی عێراقیە کە سەر بە حکومەتی فیدراڵییە و هیچ پەیوەندییەکی بە مووچەی مووچەخۆرانی هەرێمی کوردستانەوە نییە”.\nبڵاوكردنه‌وه‌ی ئه‌م روونكردنه‌وه‌یه، دوای ئه‌وه دێت، ئه‌مڕۆ سه‌رۆكی فراكسیۆنی كۆمه‌ڵی ئیسلامی له په‌رله‌مانی كوردستان، داواكارییه‌كی به‌رز كرده‌وه بۆ سه‌رۆكایه‌تی په‌رله‌مانی كوردستان و ئاماژه‌ی بۆ ئه‌وه كردبوو، كه 900 ملیار دینار له بانكی هه‌رێم هه‌یه و به‌شی مووچه‌ی مانگێك ده‌كات.\nده‌قی روونكردنه‌وه‌كه‌ی بانكی ناوه‌ندی/ لقی هه‌رێمی كوردستان\nدەربارەی ئەو هەواڵانەی کە گوایا چەند بڕە پارەیەک هاتووەتە سەر حیسابی بانکی هەرێم ، بە پێویستمان زانی ئەو چەند خاڵە روون بکەینەوە:\nدووەم: بانکی ناوەندی عێراقی/ لقی هەرێمی کوردستان سەر بە بانکی ناوندی عیراقە نەک حکومەتی هەرێمی کوردستان. ئەو پارەیەی لە بانکەکەشە پارەی بانکی ناوەندی عێراقیە کە سەر بە حکومەتی فیدراڵییە و هیچ پەیوەندییەکی بە مووچەی مووچەخۆرانی هەرێمی کوردستانەوە نییە. هەروەها ئێمە سەرپەرشتی تەمویلکردنی پارەی بانکی ناوەندی عێراقی/ لقی موسڵیش دەکەین .\nسێیەم: هەر کاتێک وەزارەتی دارایی حکومەتی فیدراڵی لە بەغدا فەرمان بدات بە بانقی ناوەندی عێراقی ئەوکات دەتوانین ئە و بڕە پارەیە رادەستی وەزارەتی دارایی حکومەتی هەرێمی کوردستانی بکەین.\nکازم نامق ئه‌حمه‌د\nبابه‌تی پێشوو داعش پێنج چەكداری حەشدى عه‌شائیری كوشت\nبابه‌تی دواتر هونەرمەند سەعید گاباری كۆچی دوای كرد\nوەزارەتی تەندروستی ئاماری ٢٤ کاتژمێری رابردووی تووشبوانی کۆرۆنای لەهەرێم راگەیاند\nوه‌زاره‌تی ته‌ندروستی حكومه‌تی هه‌رێمی كوردستان، راگه‌یه‌ندراوی ژماره (98)ی تایبه‌ت به ر…\nشاخەوان برایم عەبدوڵڵا كاتێك بڵاوبوونەوەی ڤایرۆسی كۆرۆنا لەسەر ئاستی جیهان لە لووتكەدا بوو…\nتەندروستی هەرێم: 16 تووشبووی نوێی ڤایرۆسی كۆرۆنای لە سلێمانی دەستنیشانكران\nوەزارەتی تەندروستیی هەرێمی کوردستان تووشبوونی 16 کەسی دیکەی بە ڤایرۆسی کۆرۆنا لە سلێمانی ر…\nسه‌ردانی ئه‌م هه‌فته‌یه: 28,068\nهه‌موو سه‌ردانه‌كان: 2,238,928\nتووشبوویه‌كی كۆرۆنا له هه‌ولێر ده‌ستنیشان كرا\nسه‌رۆكى هه‌رێمى كوردستان پيرۆزبايى له ئه‌ميرى كۆمه‌ڵى ئيسلاميى كوردستان ده‌كات


واشتن پۆست: ھەوڵی سیخوریکردن بەسەر مۆبایلی سەرۆكی عێراق كراوە\nرۆژنامەی واشنتن پۆستی ئەمریکی بڵاویکردەوە، بەرنامەیەکی ئیسرائیلی کە لەنێو مۆبایلدا جێگیر دەکرێت و سیخوڕی بەسەر زانیارییە کەسییەکاندا دەکات، دەیان هەزار کەس مەترسی ئەوەیان لەسەرە کە سیخوڕییان بەسەرەوە کرابێت،\nرۆژنامەی واشنتن پۆستی ئەمریکی، لیستی زیاتر لە (پەنجا هەزار) تەلەفۆنی مۆبایل پشکنراوە کە بریتی بون لە ئامێرەکانی ئایفۆن و جۆرەکانی دیکەی مۆبایل، هەوڵدراوە لە رێگەی بەرنامەی پێگاسۆسی ئیسرائیلییەوە سیخوڕیان بەسەردا بکرێت.\nئاماژەی بەوەشکردوە، لە نێو ئەو سەرۆكانەی كە سیخوڕیان لەسەر کرابێت پێکهاتون لە، د. بەرهەم ساڵح، سەرۆک کۆماری عێراق و ئیمانوێل ماکرۆن، سەرۆکی فڕەنسا، شا محەمەدی شەشەم، پادشای مەغریب،جگە لە چەندین سەرەك وەزیرانی پێشووی دیكەی عەرەبی وئەفریقی و ئەوروپی.\nرۆژنامەکە باسی لەوەشکردوە، چەند سەرۆكێكی دیكەی وڵاتانی ئەوروپی وئەفریقی لەنێو ئەو لیستەدان کە مەترسیان لەسەرە سیخوڕیان بەسەرەوە کرابێت.\nرۆژنامەكە لە درێژەی راپۆرتەكەیدا ئەوەشی خستوەتەڕو، تا ئێستا نازانرێت ئایا هەوڵی هاککردنەکە سەرکەوتو بوە یاخود نا.


Tuesday, 09.16.2014, 12:00\nئەو كەسانەى لە فەرمانگەكانى دەوڵەت یان كۆمپانیاكانى كەرتى تایبەتدا كار ئەكەن كە تەمەنیان باڵا ئەچێت , بە پێی یاسا لە تەمەنێكى دیاریكراودا كە تواناى كاركردنیان نامێنێت خانە نشین ئەكرێن وموچەیەكیان پى ئەدرێت كە لەو موچەیە كەمتر ئەبێت كە لەكاتى كاركردندا وەریان گرتوە . بەڵام ئەوەمان لە یاد نەچێت ئەوانەى خانە نشین ئەكرێن بە درێژایی ساڵانى كاركردنیان بە پێی ڕێژەى موچەكانیان بڕێك پارە لە موچەكانیان ئەبڕێت و لە سندوقێكى تایبەتدا دائەنرێت .\nلە وڵاتانى ئەوروپا ئەو پارەیەى لە خانەنەشینكراوەكان ئەبڕیت ئەخرێتە سندوقێكى تایبەتەوە بە ناوى سندۆقى پاشەكەوتى خانە نشینى و دەستى لێنادرێت . دوایی ئەو پارەیە ئەخرێتە بانكەوە بۆ قازانج یان ئەدرێت بە پشك لە كۆمپانیاكان بۆ ئەوەى سودى لێوەرگیرێت و ئەو سودەش هەر بۆ خانە نشیكراوەكانە . كەواتە ئەوانەى خانە نشینى وەرئەگرن پارەى خۆیانەو پیشەكى لێیان وەرگیراوەو بۆیان كۆكراوەتەوە . لە وڵاتانى پێشكەوتودا هیچ كەسێك خانە نشین ناكرێت ئەگەر كارێكى نەكردبێت. بەڵام ئەوانەى بێكارن و پیرو پەككەوتەن و كاریان نییە , بە شێوازێكى ترو بە پێی یاساى تایبەت هاوكارى ئەكرێن .\nئەوەى لێرەدا ئەمەوێت ئاماژەى بۆ بكەم مەسەلەى خانە نشیكردنە لە هەرێمى كوردستان كە بۆتە كێشەیەكى نیشتمانى و نەتەوەیی و مەترسییەكى گەورە بۆ سەر هاوڵاتیانى هەرێمى كوردستان . پێدانى پۆست و پلەو پایەو خانەنشیكردن بە پێی یاسا نییەو كەسانى حیزبى بە ئارەزوو میزاجى تایبەتى خۆیان پلەو پۆست و بڕى موچە دیارى ئەكەن . ئەگەر پلەدارێكى سەربازى بە 10 ساڵ و بە حەقى خۆى پلەیەك وەرگرێت , بە هۆى حیزبەوە بە 3 ساڵ ئەو پلەیە بەدەست دێنێت.\nئەگەر كەسێك بە 15 ساڵ بە حەقى خۆى ببێتە ڕاوێژكار بە نوكە قەڵەمێكى بەرپرسێكى حیزبى دەیان كەس ئەكرێنە ڕاوێژكارو لە هەمان كاتیشدا خانەنشین ئەكرێن . لە هەرێمى كوردستاندا ژمارەى ئەوانەى بە ناساسایی خانە نشیكراون یان وەكو موچەخۆرى بندیوار ناسراون بەقەدەر ئەوانە ئەبن كە فەرمانبەرن لە فەرمانگەكاندا . ئەوانەى موچەو خانە نشینى بەلاش وەرئەگرن بونەتە بارێكى قورس بەسەر بودجەى گشتى هاوڵاتیان و ئەوەتا بە دوو تا سێ مانگ جارێك موچە ئەدرێت و هیچ پڕۆژەیەكى خزمەتگوزاریش ئەنجام نادرێت لەبەر بى بودجەیی..\nهۆكارى هەموو ئەم پاشاگەردانی و بێ سەرو بەریە , پارتى و یەكێتى لێی بەرپرسیارن, كە بودجەى هەرێمى كوردستانیان لە نێوان خۆیاندا بەشكردبوو , بە ئارەزوى خۆیان و بەبى یاساو ریسا تەخشان و پەخشانیان ئەكرد. زوربەى كات موچەو پلەو پایە دوور لە یاساو ڕێنمایەكان دیارى كراوەو بە ئارەزوى شەخسى موچەى ئەم و ئەویان بڕیوە یان ڕایان گرتوە لەسەر ئینتیماى حیزبى یان لەبەر ئەوەى بەرپرسەكە كەسێكى خۆش نەویستوە و موچەكەى برٍیوە یان كەمى كردۆتەوە یان ڕاى گرتوە .\nلە هەرێمى كوردستان بە پیچەوانەى وڵاتانى ترى دنیاوە , ئەو بڕە پارەیەى لە موچەخۆرەكان ئەبڕێت بە ناوى خانەنشینەوە , لە سندۆقى تایبەتدا كۆناكرێتەوەو مانگانە ئەكرێتەوە بە داهات و بەردەوام خەرج ئەكرێتەوە . هەندى لەبەرپرسەكان هەموو سنوورەكانى یاسایی و كۆمەڵایەتى و ئەخلاقیان تێپەڕاندوەو بیریان لە بڕینى قوتى ژن و مناڵى خەڵك كردۆتەوە . ئەوەى ئەمانە كردویانە سەدام حوسەینیش نەیكردوە . بۆ ئەوەى ڕاستى قسەكانم بسەلمێنم, من لێرەدا باسى ئەوە ئەكەم كە بەرامبەر بەخۆم كراوەو گومانیشم نییە ئەمەى من باسى ئەكەم تەنها مشتێكە لە خەروارێك و كارى لەو جۆرە بەرامبەر بە زۆرى تر كراوە .\nمن لەساڵى 1980 بووم بە پێشمەرگە هەتا ساڵى 1990 بۆ ماوەى 10 ساڵ بێ دابڕان پێشمەرگە بووم . بە دریژایی ئەو 10 ساڵە ماڵ و ماڵم لەگەڵدابوەو لە ژێر رەحمەتى تۆپ و تەیارەدا بون و دوو مناڵمان هەر لە شاخ لە دایك بون . لە ساڵى 1985 كوڕە گەورەكەم لە لایەن ڕژێمى بەعسەوە شەهید كراو لە ساڵى 1986 خێزانەكەم لە ئەنجامى تۆپباراندا بە خەستى بریندار بوو , دەستى ڕاستیشى لە كار كەوت . ئەو كاتەى بەڕێز عمر فتاح سەرۆكى حكومەتى دەڤەرى سەوزبوو , بە بڕیارى ئەو خانەنشینكرام بە بڕى یەك ملیۆن و نیو. كاتێكیش پەیوەندیم كرد بە بزوتنەوەى گوڕانەوەو بابەتیكم لەسەر بەر ِێز مامجەلال نوسى , لە برى ئەوەى بەڕێز مامجەلال كاردانەوەیەكى هەبێت .\nكاك عمر فتاح بەدەمى وەزیرى دارایی ئاگادار كردبوو , بۆ ماوەى یەك ساڵ موچەكەیان ڕاگرتم. دیارە كاك عمر ویستویەتى بەم كارەى لاى بەرَێز مامجەلال خۆى خۆشەویست بكات , ئەگەر نا نەدەبو ئەو بەڕێزە پەنا بەرێتە بەر ڕاگرتنى موچەكەم , كە ئەو بڕەپارەیە تەنها بەشى خۆم نەبوەو بەشى ژن و مناڵەكانیشم بوەو ئەوانیش وەكو من ڕەنجیان كێشابوو. لە ڕاستیدا ئەمە ئەو پەڕى كارێكى بى ویژدانى و نا ئینسانى بوو.\nبەڵام سەیركەن چۆن كاك عمر لە برامبەر ئەو كارەى هەردوو براكەى بە ناوى على فتاح و عسمان فەتاح هەر یەكەى بە بڕى سێ ملیۆن و سەدوو سى هەزار چوار سەد دینار خانەنشینكردون. ئەمە لە كاتێكدایە ئەم دوو برایەى كاك عمر یەك ڕۆژ پێش ڕاپەڕین پێشمەرگە نەبون . كاك عوسمان چۆتە هەندەران و دواى سێ ساڵیش گەڕاوەتەوەو پێش ئەوەى بڕوات خانویەكى حكومەتى لەسەر خۆى تاپۆ كردبو كە پێشتر نەجاتى عەبدە لەو خانوەدا ژیاوە پێش ئەوەى بۆ هەندەران كۆچ بكات . ئەمە لە كاتێكدایە هەتا ئێستاش هەزاران خانەوادەى شەهیدان شوێنى نیشتەجێونیان نییە . من لێرەوە پرسیار لە كاك عمرى بەڕێز ئەكەم : بە چ یاسایەك , بە چ پێوەرێك , بە چ ویژدانێك بەو جۆرە من و براكانى خانەنشینكرد؟؟؟ . من ئەپرسم :\nبۆ ئەوەى داواى مافى خۆم بكەم , پەنا بەرمە لاى كێ ؟؟؟ چەندین ساڵە كەسانێك لەسەر حسابى ماندوو بونى منو كەسانى تر باشترین موچە وەر ئەگرن لە كاتێكدا شایانى وەرگرتنى ئەو موچە زۆرەنین , كى قەرەبوى ئەو زیانانەمان بۆ ئەكاتەوە ؟؟؟.\nلە كۆتاییدا ئەڵێم : هەڵدانەوەى دۆسییەى خانەنشینى لە لایەن هەندى ئەندام پەرَلەمان و ڕۆشنبیرەوە بۆتە مایەى ئومێدێكى گەورە بۆ سەر لەنوێ پێدا چونەوە بە یاساى خانەنشینى و خانەنشینكراوەكانیش بۆ ئەوەى لانى كەم جۆرێك لە عەدالەتى تێدا دەستەبەر بكرێت و ئەگەر نەشتوانرێت سزاى گەندەڵكاران بدرێت, هیچ نەبێ بۆ جەماوەرى خەڵكى كوردستان ئاشكرا بكرێن , كەچۆن بۆ بەرژەوەندى خۆیان سامانى ئەم وڵاتەیان تەخشان و پەخشان كردوە .\nهیوادارم لە داهاتویەكى نزیكدا دەرگاى زیاتر بكرێنەوە بۆ چونە ناو ژورە تاریكەكان و ئاشكراكردنى ئەرشیفى سەدان دۆسییەى شاراوە كە گەندەڵى زۆریان تێدا كراوە . لەوانە دیار نەمانى نزیكەى 18 ملیۆن دۆلارى كارەباى تەق تەق , كارگەى بەردى مەڕمەڕى ماوەت و بە هەدەردانى نزیكەى 10 ملیۆن دۆلار, دۆسییەى دروستكردنى 5 هەزار یەكەى نیشتەجێبون لە نزیك تابین و دیارنەمانى 17 ملیۆن دۆلار . دۆسییەى گەندەڵیەكانى ئاسۆ ئیسماعیل بریكارى وەزیرى پیشو, دابەشكردنى سەدان دۆنم زەوى بەناوى دروستكردنى یەكەى نیشتەجێبون بە نرخێكى هەرزان بۆ هوڵاتیان .\nبەڵام دابەشكردنى ئەو زەویانە تەنها بۆ بەرژەوەندى كۆمەڵێك سەرمایەدار و بەشێك لە بەرپرسان بووە نەك چینى هەژاران . ئەمانەو سەدان دۆسیەى ترى گەندەڵى لەسەردەمى دەسەڵاتى كاك عمر فتاح خۆی و بە ئاگادارى خۆى ئەنجام دراون .داوا لە دەستەى دەستپاكى و داواكارى گشتى ئەكەم بەدواداچونى تەواو بۆ هەموو ئەو دۆسیانە بكەن و ڕاستییەكان بۆ ڕاى گشتى ئاشكرا بكەن و تاوانباران سزابدەن و سامانى بە تاڵانكراوى هاوڵاتیانیش بۆ خاوەنى ڕاستە قینەى خۆى بگەڕێتەوە .


ANF | قەسەدە: ٤ چەتەی داعش دەستگیرکران کە لە کامپی هول کۆمەڵکوژییان دەکرد\nقەسەدە: ٤ چەتەی داعش دەستگیرکران کە لە کامپی هول کۆمەڵکوژییان دەکرد\nقەسەدە رایگەیاند، ٤ چەتەی داعشیان دەستگیرکردووە، کە لە کامپی هول کۆمەڵکوژییان دەکرد.\nدووشه‌ممه, 21 Jun 2021, 14:48\nهێزەکانی سوریای دیموکراتیک (قەسەدە) راگەیاندراوێکی لە ماڵپەڕی فەرمیی خۆیدا بڵاوکردووەتەوە و تیادا هاتووە، ٤ چەتەی داعشی خەڵکی عێراق، کە لە کامپی هول دەستگیران، کە پلانی کۆمەڵکوژییان دادەنا و کۆمەڵکوژییان ئەنجام دەدات.\nلە راگەیاندراوەکەى قەسەدەدا هاتووە:\nهێزەکانمان لە کامپی هول لە رۆژئاوای حەسەکە ٤ چەتەی داعشیان دەستگیرکرد و دەستیان بە لێکۆڵینەوە لەگەڵیاندا کرد. ئەو چەتانە پلانی کوشتنی ٣ کەسی مەدەنییان دانابوو، کە یەکێکیان ژن بوو.\nهەر ٤ چەتەکە خەڵکی عیراقن و دوای تێکشکاندنی داعش لە باغۆز لە ناو هاووڵاتییاندا خۆیان گەیاندبووە کامپی هول و دەستیان بە رێکخستنی خۆیان کردبوو.\nبەپێی دانپیادانانی چەتەکان، ئەوان رێنمایی کارەکانیان لە سەرەک چەتەیەک لە دەرەوە وەردەگرت و سەرەک چەتەکان لە رێگەى ژمارە تەلەفونی تورکیاوە پەیوەندییان بە شانە نهێنییەکانەوە لە ناو کامپەکەدا دەکرد. سەرەک چەتەکان رێنمایی ئەوەیان پێداون، کە دانیشتوانی کامپەکە بۆ ئەنجامدانی کاری توندوتیژیانە و تیرۆریستییانە هان بدەن و ئەو کەسانەى رێنماییەکان جێبەجێ نەکەن دەبێت سزا بدرێن.\nچەتە دەستگیرکراوەکان باسی ئەوەشیانکرد، چەندین سزا بۆ کەسە ناڕازییەکان هەبوو، بەڵام سزای باوەکان، کوشتن و سەربڕین بوو.\nچەتەکان رایانگەیاند، هەڵمەتی ئەمدواییەى هیزەکانی ئاسایش و هێزەکانی سوریای دیموکراتیک (قەسەدە) رێگریی لە زۆرێک لە هەوڵ و پلانە تیرۆریستییەکان کرد، کە دەیانخواست لە رێگەى شانە نهێنییەکانەوە بە هاوکاریی ژنانی داعش ئەنجامی بدەن"


1 ژ به‌ر ڤان ئه‌گه‌ران زه‌رك ل ده‌ف زارۆيێ ژ نوو ژ دايك بوويى په‌يدا دبيت – NOSH NEWS\nد. هندرين حه‌يده‌ر، تايبه‌تمه‌ندا نه‌خۆشيێن خێزانى\nده‌ستپێك/ژن و زارۆ/ژ به‌ر ڤان ئه‌گه‌ران زه‌رك ل ده‌ف زارۆيێ ژ نوو ژ دايك بوويى په‌يدا دبيت\nژ به‌ر ڤان ئه‌گه‌ران زه‌رك ل ده‌ف زارۆيێ ژ نوو ژ دايك بوويى په‌يدا دبيت\n8 تشرینی یه‌كه‌م, 19\nنوش نيوز، ئدریس ئاسيهى:\nد. هندرین حه‌یده‌ر ره‌شاد، تایبەتمەندا چاڤدێریا خێزانى بۆ نوش نيوز دياركر كو نەخوەشیا زەرکێ، کۆمبوونا مادێ (بیلوروبین)ە د ناڤ خوینێ دا دبت ئەگەرێ زەربوونا پیست و چاڤێن زارۆيێ ژ نوو ژ دایک بووى، ژ ئەگەرێ نە تمامبوون یان تەمبەلیا جگەرێ و کارێ وێ لەورا نەشێت جەستەیێ زاڕۆيى ژ ماددێ زەر ب دووماهى بینيت.\nد. هندرين خۆيا كر كو نەخوەشیا زەرکێ ل سەر دو جوران دهێت دابەشکرن:\nزەرک وە کو (نەخوەشى) د 24 دەمژمێرێن ژ دایکبوونا زارۆيى دیار دبيت و دڤیا هەر ئێکسەر، سەرەدانا نۆشدارى بهێته کرن، ژ بۆ پشت راست بوون دێ چەند پشکنین بۆ هێنه ئەنجامدان دا کو ژێدەرێ نەخوەشیێ بهێته دەست نیشانکرن و یا پێدڤى بۆ زارۆيى بهێته کرن.\nزەرکا (فيسیولوژى)، ئانکۆ نە نەخوەشیە، به‌لێ هەر دڤێت سەرەدانا نۆشدارى بهێته کرن دا کۆ رێژە بهێتە زانین.\nل دۆر چاره‌سه‌ريێ ژى تايبه‌تمه‌ندا چاڤدێريا خێزانى گۆت: “سەبارەت زەرکا فيسیولۆژى، هەگەر رێژا ماددێ زەر ژ ئاستێ سرۆشتى بلندتر بوو ب تنێ دێ زارۆيى پێدڤى ب چارەسەریا ژۆرا تایبەت یا رۆناهیێ هەبيت بۆ ماوێ چەند دەمژمێرەکان و جاران نیشانێن باشبوونێ لێ دیار نابن ژ ئەگەرێ پەنگینا ماددێ بیلوروبین، لەوا نۆشدار بۆ ماوێ 48 دەمژمێران شیرێ دایکێ ژ زارۆيى دبڕن.\nگۆتژى: “هەگەر جوڕێ زەرکێ (نەخوەشى)بيت، ئانکۆ دبيت جگەرا وى وەکو پێدڤى نە گەهشت بيت یان رێيا دەرکەفتنا ماددێ زەر گرتى بيت و ئەو زەرک بەر ب تاریبوونێ ڤە چووبيت، دڤى حالەتى دا دبيت زارۆيى پێدڤى ب نشتەرگەریێ هەبيت. لێ د هەر حاله‌كى دا وەکو نیشانێن ناڤ مالێ، هەگەر زارۆيى نیشانێن گریەکا دژوار و بێ خوارن و لڤینا کێم و گەلەک نڤستن لێ دیار بوون، ئەڤە هەمى نیشانێن گرنگێن زەرکێ نە.\nژنێن ب گولچیسكه‌كێ دشێن دوگیان ببن؟\nد ساله‌كێ دا پتری 200 نشته‌رگه‌ریێن ب له‌ز یێن جه‌لتا دلی هاتینه‌كرن


لەگەڵ ڕووداوەکاندا : تورکیا بۆ هەرێمی کوردستان : دۆستە یا دوژمن؟\nی مانگی حه‌وت ١٦, ٢٠٢٠\nتورکیا لە هێڕشەکانی بۆ سەر هەرێمی کوردستان بەردەوامە، لەگەڵ ئەوەی پێشتر بەبیانوی پەکەکە زوو زوو چیاکانی قەندیلی کردۆتە ئامانج، بەڵام لەم دوایانەدا تورکیا بەشێوەیەکی بەرچاو تاکتیکەکانی گۆڕی و ناو گوندەکان تۆپباران دەکات ، کە بەهۆییەوە دانیشتوانی سیڤیل بونەتە قوربانی و زەرەر و زیانێکی زۆریش بە ڕەز و باخ و بێستانی هاوڵاتیان کەوتووە، جگە لەوەی لە ترسانا زێد و ماڵی خۆیان بەجێهێشتووە و ئاوارەبوون.\nتورکیا لەوەتای ئۆپەراسیۆنەکانی ئاسمانی بەناوی " چنگی هەڵۆ" و زەمینی بەناوی " چنگی پڵنگ' لە 15 ی مانگی شەشەوە دەستپێکردووە، لە زۆر شۆینی ستراتیژی لەناو هەرێمی کوردستان جێگیربووە. ئەمە جگە لەوەی لە ساڵانی ڕابردوودا، بەدەیان بنکەی سەربازی لە سنووری دهۆك و زاخۆ داناوە. مەترسی ئەوەش لە ئارادایە، ئەگەر تورکیا لەم دەستدرێژیانەی بەردەوام ببێت، ئەوا دوورنێیە دەست بەسەر چەند شارۆچکەیەکی هەرێمی کوردستان بگرێت!!\nئایا بۆ تورکیا تاکتیکی ئۆپەراسیۆنەکانی لەناو خاکی هەرێمی کوردستاندا گۆڕیوە؟ ئەم هێرشانەی بۆ سەر خاکی هەرێمی کوردستان تا کەی بەردەوام دەبێت و چ ئامانجێکی لە پشتە؟\nئەم پرسەمان تاوتێکرد لەگەڵ میوانی بەرنامەی لەگەڵ ڕووداوەکان د. ڕێبوار فەتاح بەڕیوبەری دەزگای ڕاوێژکاری ڕۆژهەلاتی ناوەڕاست لە لەندەن.\nد. ڕێبوار گوتی تورکیا ئێستا بڕبڕەی پشتی هەرێمی کوردستانی داگێرکردووە، وئامانجی تورکیا ئەوەیە ئەو هەرێمەی لەوێدا دروستبووە ،نەمێنێت، یا ئەوەندە لاوازبێت کە ببێتە نموونەیەکی خراپ بۆ هەموو کەسێك!!\nکوردیش نەیتوانیوە قەوارەیەکی سیاسی دابمەزرێنێت کە ئاسایشی ئەو ناوچەیە خۆی بپارێزێت ،بۆیە هەموو لایەك دەست دەخاتە کاروبارییەوە. سیاسەتمەدارانی کورد شکستیان خوارد و نەیانتوانی ئەو ئامانجەی کورد هەیبوو بێهێننە دی.\nهەروەها گوتی جگە لە تورکیا، عیراقیش هەنگاوی بنەڕەتی ناوە تا هەرێمی کوردستان نەمێنێت، بۆ نموونە نوسینگەی ناسنامەی لە حکومەتی هەرێم سەندۆتەوە، ڕەنگە کورد گرنگی ناسنامە نەزانێت، بەڵام ناسنامە زۆر گرنگە و هەر بۆیە ئیسرائیل کۆنتڕۆلی فەلەستینییەکان دەکات.\nد. ڕێبوار فەتاح گوتیشی گەڕەلاوژییەکی تەواو هەبووە لە کوردستان تاوەکو ئەمڕۆ، لە ئەمڕۆدا شتێك نییە بەناوی هەرێمی کوردستان!!، بەڵکو چەند ئیدارەیەك هەیە، ئەوەش وای کردووە تورکیا و وڵاتانی تر و عیراقیش بڵیین ئێمە ئەو فەوزایەمان قبوڵ نییە.\nلە ڕێ ئەم لینکەوە خوارەوە دەتوانن گۆی لە تەواوی بەرنامەکە بگرن\nلە گەڵ ڕووداوەکاندا: ذ. ڕێبوار فەتاح


ژیان | کوردستان | دانپێدانانی ئەو کەسەی خێزانە کوردەکەی بەغدای کوشت\nدانپێدانانی ئەو کەسەی خێزانە کوردەکەی بەغدای کوشت\n2020-09-16 | 2084 جار خوێندراوەتەوە\nدانپێدانانی ئەو کەسەی خێزانە کوردەکەی بەغدای کوشت، بڵاوکرایەوە\nدژە تیرۆری کوردستان دانپێدانانی ئەنجامدەری سەرەکی تاوانی کوشتنی خێزانە کوردەکەی بەغدای بڵاوکردەوە.\nئەنجامدەرانی تاوانی کوشتنی خێزانە کوردەکەی بەغدا دەستگیرکران\nژیان وردەكاری كوشتنی خێزانەكەی بەغدا ئاشكرا دەكات\nسێ ئەندامی خێزانێكی كورد لە بەغدا سەربڕدران\nلە دانپێدانانەکەدا ئەو کەسە دەڵێت کە ناوی مەهدی حسێن ناسرە و لەدایکبووی ساڵی ١٩٨٤ و دانیشتووی گەڕەکی حەبیبییەی بەغدایە.\nئاماژە بەوەش دەکات کە، کارمەندی وەزارەتی ناوخۆیە و بەدیاریکراویش پاسەوانی باڵیۆزخانەی روسیایە لە بەغدا.\nهەر لە دانپێدانەنەکەدا ئەو تاوانبارە دەڵێت، "چوار ساڵ لەمەوبەر کەسێکم بەناوی باوکی شیلان ناسی و دواتر پەیوەندییەکانم لەگەڵ ئەو بنەماڵەیە دەستپێکرد".\nوتیشی، "پێوستم بە پارە بوو و قەرزدار بووم بۆیە چوومە شوقەکەی دارا رەئوف و وتم پێویستم بەپارەیە بەڵام رەتیکردەوە ، کە وتی نیمە کێشە و تەنگەژە لە نێوانمان ڕوویدا، چەقۆیەکم پێبوو و یەکسەر بەچەقۆ هێرشمکردەسەری، کە چەقۆکەم لێدا کەوت، کاتێک شیلان هاتەژورەوە هاوار و قیژەی کرد، منیش ویستم هێمنی بکەمەوە بەڵام بێ فایدە بوو و هێرشی کردە سەرم ، منیش بە توندی لە دەموچاویم دا و کەوت، دواتر سەرینێکم خستە سەر دەمی تا گیانی دەرچوو.\nلە درێژەی دانپێدانانەکەیدا ئەو تاوانبارە دەڵێت، "دوایی بیرم لە شاردنەوەی تاوانەکە کردەوە، کە چۆن خۆمی لی ڕزگار بکەم، دەستم کرد بە شۆردنی شوێنەکە و پاککردنەوەی .دواتر بەدوای پارەدا گەڕام، بڕێکم لە دراوی دۆلار دەستکەوت نازانم چەندە بوو، بەڵام نزیکەی ١٠ هەزار کەمتر زیاتر دەبوو، لەگەڵ بڕێک پارەی عێراقی.\nئاماژەی بەوەشکرد، "پاشان پارە و مۆبایل و هەندێک کەلوپەل و چەقۆی تاوانەکەم لەگەڵ خۆم برد و بیرم کردەوە بچم بۆ کوێ، دواتر بڕیارمدا بچمە هەولێر و بە ئۆتۆمبێلێک لە بەغداوە هاتم بۆ هەولێر و چوومە یەکێک لە ئۆتێلەکانی هەولێر و بیرم کردەوە بچمە دەرەوەی وڵات، دواتر چووم بۆ وەرگرتنی ڤیزا بۆ تورکیا، دوای گەڕانەوەم بۆ ئوتێلەکە یەکسەر دەستگیرکرام".\nشەوی رابردوو دارا رەئوف و هاوسەر و کچێکی ئەو خێزانە کوردە لە ناوچەی مەنسوری بەغدا کوژران.\nچەند خولەکێک پێش ئێستا دژە تیرۆری عێراق رایگەیاند، بەهەماهەنگی لەگەڵ هێزەکانی ئاسایشی هەرێمی کوردستان، سێ تۆمەتباری سەرەکی ئەنجامدانی تاوانی کوشتنی ئەو خیزانەیان لە هەولێر دەستگیرکردووە.


METOO# لە سویدیش بڵاو بۆوە - Radio Sweden Kurdish - رادیۆی سوید Radyoya Swêdê | Sveriges Radio\nوێنە: Vince Bucci\nبڵاو کرایه‌وه tisdag 17 oktober 2017 kl 13.49\nئەو بزووتنەوەیە لە ئامریکا و بە دەسپێشخەریی ئالیسا میلانۆ بە بڵاوکردنەوەی توویتێک دەستی پێکرد و ئێستا تۆرە کۆمەڵایەتیەکانی سویدیشی گرتۆتەوە.\nفریدا بۆیسۆن کە سەرۆکی دیجیتاڵی گۆڤاری بۆنیەر و شارەزا لە بواری تۆرە کۆمەڵایەتیەکانە باس لە گرینگی ئەو هاشتاگە دەکا، ئەو یەکێک لەوانەیە کە لە تەمەنی ١٢ ساڵی دا تووشی بێزارکردنی جنسی بووە، لە وتوێژێک دا لە گەڵ کەناڵی یەکی رادیۆی سوێد دەڵێ: ئەوە پرسێکی زۆر گرینگە و ئێستا شانسێکمان هەیە کە پێشان بدەین چەندە ئەو کێشەیە گەورەیە، خەڵکێکی زۆر بەشدارە و ئەوە باسی کلتورێکە کە بە هەزاران کەس تووشی بێزارکردنی جنسی دەبن. هیوادارم کە منداڵەکانم و کچە لاوەکان هەست بە بەهێزی بکەن و بەرپەرچی ئەو دیاردەیە بدەوە.\nفریدا لە درێژەی قسەکانی دا پێی وایە کە تێبگەین ئەوە شتێکی پەسندنەکراوە و لەو رێگەیەوە کاریگەری خۆمان پێشان بدەین. دەڵێ: کە پیاوەکانیش دەبێ بەشداری لەو هەڵمەتەدا بکەن، تەنانەت هەموو سیاسیەکان و بنەماڵەکان و منداڵەکان، هەموومان دەبێ پێشان بدەین کە ئەوە هەڵسوکەوتێکی نەشیاوە.\ntorên civakî ... تۆڕە کۆمەڵایەتییەکان


نقابة مهندسي كوردستان | Kurdistan Engineers Union\nبە ئەندام بوون لە سەندیکای ئەندازیارانی کوردستان\nمه‌رجی به ئه‌ندام بوون:-\nهه‌ڵگری بڕوانامه‌ی بكالۆریۆس یان هاوتای بكالۆریۆس له یه‌كێ له به‌شه‌كانی كۆلیژی ئه‌ندازیاری زانكۆكانی عێراقی فیدراڵ بێ وه ئه‌گه‌ر له ده‌ره‌وه‌ی عیراقیش بێت ئه‌وا پێویست به یه‌كسانی كردنی هه‌یه له‌لایه‌ن لایه‌نه په‌یوه‌ندیداره‌كان.\nهه‌ڵگری ره‌گه‌زنامه‌ی عێراق بێت .\nبه تاوانێكی سیاسی یان كه‌تنێكی ئابرووبه‌ر حوكم نه‌درابێت.\nبەڵگەنامەکانی پێویست بۆ بە ئەندام بوون\nبڕوانامەی دەرچوون لە کۆلیژی ئەندازیاری\nناسنامەی باری شارستانی\n3 وێنەی ڕەنگاو ڕەنگ\nپله‌كانی ئه‌ندازیاری :-\nیاریده‌ده‌ر.......یه‌كه‌م پله‌ی ئه‌ندازیاریه كه ماوه‌كه‌ی چوار ساڵه.\nكارا............ماوه‌كه‌ی پێنج ساڵه.\nرێپێدراو ........ماوه‌كه‌ی پێنج ساڵه.\nراوێژكار........ به‌رزترین پله‌ی ئه‌ندازیاریه.\nچۆنیه‌تی به‌رزكردنه‌وه‌ی پله‌ی ئه‌ندازیاری:-\nئه‌ندازیار پاش ته‌واوكردنی ماوه‌ی پله‌كه‌ی داواكارییه‌ك پێشكه‌ش به سه‌ندیكا ده‌كات له‌ناو داواكاریه‌كه‌دا كارو چالایه‌كانی له ماوه‌ی رابردوودا ده‌خاته روو وه له‌لایه‌ن دوو ئه‌ندازیاری له پله‌ی باڵا تر راست ده‌كرێته‌وه.\nداواكاریه‌كه له لقه‌وه به‌رز ده‌كرێته‌وه بۆ ئه‌نجومه‌نی سه‌ندیكا و پاش ووردبینی و ئه‌نجومه‌نی سه‌ندیكا بریاری له‌سه‌ر ده‌دات.\nله‌كاتی داوای پله‌ی راوێژكاری ئه‌وا داواكار له‌گه‌ڵ داواكاریه‌كه‌ی ڵێكۆڵینه‌وه‌یه‌كی زانستی له پسپۆڕی خۆی پێشكه‌ش به سه‌ندیكا ده‌كاو پاش ووردبینی و پشكنینی له ئه‌نجومه‌نی سه‌ندیكا بریاری له‌سه‌ر ده‌دات.\nCopyright © Kurdistan Engineers Union. All Rights Reserved


بۆچوونی زەریف لە سەر بوونی ڕووسیا و ئێران لە خاکی سووریا - Mehr News Agency\n30 kewçêrê 2019 - 13:16\nNews Code 29101\nبە ئاماژە بە دەستبەکار بوونی کۆمیتەی دەستووری ؛\nبۆچوونی زەریف لە سەر بوونی ڕووسیا و ئێران لە خاکی سووریا\nوەزیری دەرەوەی ئێران بە ئاماژە بە زەروورەتی دەستەبەر کرانی هەوڵەکانی کۆمیتەی دەستووری سووریا لە لایەن وڵاتانی ڕەوتی ئاستانە، وتی: ڕووسیا و ئێران بە پێی بانگهێشت و داوای دەولەتی دیمەشق لە خاکی سووریان.\nبە ڕاپۆرتی ئاژانسی هەواڵی مێهر بە گێرانەوە لە سپۆتنیک، محەمەد جەواد زەریف وەزیری دەرەوەی ئێران لە پرێس کۆنفڕانسێکی هاوبەش لە گەڵ هاوتایانی تورک و ڕووسی لە ژێنێڤ، بە ئاماژە بەوەی کە ئێران تا کاتێک گەل و دەوڵەتی سووریا بیانەوێ لەو وڵاتە دەمێنێتەوە، ڕایگەیاند: ڕووسیا و ئێران بە پێی بانگهێشت و داوای دوڵەتی دیمەشق لە خاکی سووریان.\nڕاشیگەیاند: ئێمە پێداگرین لەوەی کە ناڕێککەوتنەکان گەورەترین گرفتی گەلی سووریا لە ماوەی ٨ ساڵی ڕابردوو بووە و لە سەر ئەو بڕوایەن کە هەلومەرجی سووریا لە رێگەی سەربازییەوە چارەسەری نایەت.\nزەریف بە "پڕململانێ" وەسف کردنی کۆمیتەی تۆماری دەستووری نوێی سووریا، وتی: ئەو کۆمیتەیە تەنیا دەنێ تایبەت بە خەڵکی سووریا بێت و ئەوان چاوەدێری بکەن و ئەنجامی کارەکە لە لایەن هەموو خەڵکی سووریاوە قبووڵ بکرێت. نابێ هیچ دەستێوەردان و گوشارێکی دەرەکی بخرێتە سەر کۆمیتەی دەستوور و وڵاتانی دەستەبەرکەری ڕەوتی ئاستانەش دەبێ دەستێوەردانی دەرەکی لەوبارەیە کۆنتڕۆڵ بکەن.\nوەزیری دەرەوە لە کۆتاییدا سەبارەت بە پرسی مانەوەی ئەمریکا لە سووریا، وتیشی: ئەمریکا پاراستنی کێڵگە نەوتییەکانی سووریای کردۆتە بیانوویەک بۆ مانەوەی لەو وڵاتەدا. هەڵبەت ترامپ دانی بەوەدا هێناوە کە مانەوەی هێزەکانی ئەمریکی لە سووریا لە چوارچیوەی ئامانجەکانی ئەمریکایە.


Home›هەواڵ›کوردستان›تا ئێستا داهاتی فرۆشتنی نەوت ڕادەستی وەزارەتی دارایی هەرێم نەكراوە\nهەرچەندە دابەشنەكردنی مووچە لە هەرێمی كوردستان لە 40 ڕۆژ نزیكدەبێتەوە و حكومەتی هەرێمیش چاوەڕێی ناردنی 320 ملیار دینارەکەی بەغدایە بۆ دابەشكردنی مووچە، بەڵام تا ئێستا داهاتی فرۆشتنی نەوتی هەرێم ڕادەستی وەزارەتی دارایی نەكراوە.\nبە گوێرەی ئەو زانیارییانەی لەلایەن بەرپرسێكی سەربە وەزارەتی دارایی بە SNNدراون، ئەوە خراوەتەڕوو، لەگەڵ ئەوەی وەزارەتی دارایی دەستی بە كۆكردنەوەی داهاتی ناوخۆیی كردووە، لە چاوەڕوانی ناردنی 320 ملیار دینارەكەی بەغداین بۆ ئەوەی بڕیار لەسەر دابەشكردنی مووچە بدەین، بەڵام تا ئێستا پارەی داهاتی فرۆشتنی نەوت بۆ ئەم مانگە و مانگی ڕابردووش نەخراوەتە سەر حسابی وەزارەتی دارایی، بۆیە ئەگەر بەغداش 320 ملیار دینارەكە بنێرێت، ناتوانین مووچە دابەشبكەین تا پارەی داهاتی نەوتیش نەخرێتە سەر حسابی وەزارەتی دارایی.\nئاماژەی بەوەشكرد، داوامان لە یەكە ژمێریارییەكان كردووە لیستی مووچەی فەرمانبەران ئامادە بكەن و لیستەكەش ئامادەكراوە تەنها ئەوەندەی ماوە كە بڕی لێبڕین دیاریبكرێت ئەوەش زۆری پێناچێت لە ماوەی چەند كاتژمێرێكدا تەواو دەكرێت، بەڵام تا ئێستا نازانین بڕی لێبڕین چەندە و وادەی دابەشكردنی مووچەش كەی دەستپێدەكات.\nئەو بەرپرسەی وەزارەتی دارایی ئەوەشی خستەڕوو، تا ئێستا یەكلا نەبووەتەوە ئایا بەغدا 320ملیار دینارەكە دەنێرێت یاخود نا، بۆیە هەتا بە فەرمی نەخرێتە سەر حسابی وەزارەتی دارایی ناتوانین بڵێین بەغدا پارەكەی ناردووە، بۆیە لە حاڵەتی نەناردنی ئەو پارەیە دابەشكردنی مووچە زیاتر دوادەكەوێت مەگەر لە حاڵەتێكدا حكومەتی هەرێم پەنا بۆ قەرز ببات بۆ دابەشكردنی مووچە ئەوەش ئەستەمە بتوانێت بە خێرایی ئەو قەرزەی دەست بكەوێت كە بۆ هەر مانگێك پێویستی بە 890 ملیار دینار دەبێت بۆ دابەشكردنی مووچە.\nبەرپرسی ئیداریی داعش لە فڕۆکەخانەی بەغدا دەستگیر کرا\nئەپڵ بووە یەکەم کۆمپانیای ئەمریکی و جیهانی کە بەهاکەی لە بازاڕدا بگاتە 2 ترلیۆن دۆلار


هۆکاری دواخستنی کۆبوونەوەی سەرکردایەتی یەکێتی ئاشکرابوو\nYou are at:Home»تەوەر»هەواڵ»تایبه‌ت»هۆکاری دواخستنی کۆبوونەوەی سەرکردایەتی یەکێتی ئاشکرابوو\nئەندامێکی سەركردایەتی یەكێتی رایدەگەیەنێت، دواخستنی كۆبوونەوەی سەركردایەتی بەهۆی گەڕانەوەی سەرۆك كۆماری عیراق، بووە و لە رۆژانی داهاتوودا كۆبوونەوەكە دەكرێت.\nئەمڕۆ شەممە ٢٠-١-٢٠١٨ بڵێسە جەبار فەرمان، ئەندامی سەركردایەتی یەكێتی نیشتمانی کوردستان، لەکاتی بەشداریكردنی لە كردنەوەی نووسینگەی رەوتی حیكمەی نیشتمانی لە سلێمانی، لە لێدوانێکدا بۆ رۆژنامەنووسان راگەیاند “دواخستنی كۆبوونەوەی ئەمڕۆی سەركردایەتی یەکێتی، بەهۆی گەڕانەوەی دکتۆر فوئاد مەعسوم سەرۆک کۆماری عێراق، بووە بۆ شاری سلێمانی و پێمان باشبوو، دوای كۆبوونەوە لەگەڵا سەرۆك، لە رۆژانی داهاتوودا كۆبوونەوەكەئەنجام بدرێت”.\nهەروەها سەبارەت بە ئەنجامدانی هەڵبژاردنەكانی پەرلەمان و سەرۆکایەتی هەرێمی كوردستان، دەڵێت”پێمان باشە هەڵبژاردنەكان لە كاتی خۆیدا بكرێت، پەرلەمانی كوردستان بۆ ماوەیەك درێژكراوەتەوە و دەبێت ئەو ماوەیە تەواو بكات، نەك هەڵبژاردنەكان پێش بخرێن”.\nبڵێسە جەبار فەرمان، لە بارەی هەڵبژاردنەوەی مەكتەبی سیاسی یەكێتی لە كۆبوونەوەی سەركردایەتی ئاماژەی بەوەکرد، کە لە كۆبوونەوەی پێشووی سەركردایەتیدا پڕۆژەیەك پێشكەشكرا و دەنگی هێنا.\nگوتیشی، ئەگەر مەكتەبی سیاسیش سڕ بكرێت، دەبێت ئەم مەكتەب سیاسییەی ئێستا بەردەوام بێت تا مەكتەبی سیاسی نوێ دەستبەكار دەبێت، بەڵام دەبێت هەلومەرجی ئێستا و هەڵبژاردنەكانیش بۆ ئەو مەبەستە لەبەرچاو بگیرێن كە ئایا بۆ ئێستا گونجاوە یان نا.


مامۆستایانی نارازی ئێران و کوردستان ئەمرۆ مانیان گرت – زاگرۆس پۆست\nماڵەوە / ئێران / مامۆستایانی نارازی ئێران و کوردستان ئەمرۆ مانیان گرت\nمامۆستایانی نارازی ئێران و کوردستان ئەمرۆ مانیان گرت\nیه‌ك شه‌ممه 1 ئازار 2015\tئێران, هەواڵ 106 جار خوێنراوه‌ته‌وه\nپاش ئەوەیكە لە ماوەی رۆژانی رابردوو بانگەوازێكی لە لایەن ناوەندی پیشەیی مامۆستایانی ئێران بە مەبەستی كۆبوونەوەی ناڕەزایی و خۆپیشاندانی هێمنانەی مامۆستایان لە سەرانسەر ئەو وڵاتە بڵاو كرایەوە، ئەو بانگەوازە لە لایەن مامۆستایانی دەكرێ بڵێین سەرانسەر ئێرانەوە بە ئاستێكی بەرین پێشوازی لێ كرا.\nرۆژی یەكشەممە 10ی مانگی رەشەممە مامۆستایانی پۆلەكانی “سەرەتایی، ناوەندیی و مامناوەندیی” لە سەرانسەر كوردستان و ئێران یەكگرتوو و هاو هەنگاو رژانە سەر شەقامەكان و لە بەردەم ناوەندە حكومەتییەكان و بەتایبەت ئیدارەی پەروەردەی شارەكان كۆبوونەوە و بە هەڵكردنی تراكت و پلاكارد كە دروشمی ناڕازییانەی لەسەر بوو، سەڵای ناڕەزایی خۆیان بە دەنگی كاربەدەستانی حكومەتیی گەیاند.\nلەو كۆبوونەوەیەدا، كە زۆر هێمنانە و شارستانیانە بەڕێوە چوو، مامۆستایان بە هەڵكردنی پلاكاردگەلێك كە لە سەری دروشمی وەكوو: “هەم بە دەست هەژاریەوە دەناڵێنین و هەم بە دەست هەژاریەوە بێزارین، بێ دەنگی ئێمە بەرزتر لە هاواری ئێمەیە و خانەنشین كراوانی ئیدارەی پەروەدە لەبەرچاو بگرن و …”نووسرابوو، بە دەیان هەزار مامۆستا بەشدار بوون.\nلەو گردبوونەوە ناڕەزاییەی مامۆستایانی كوردستان و ئێران، وێڕای ئەوەیكە خوازیاری پێڕاگەیشتن و وەڵامدانەوەی خواست و داواكارییە پیشەیی و رەواكانی خۆیان و هەموار كردنی یاسای حەقدەست و خزمەتگوزارییەكانیان بوون، بەتایبەتی خوازییاری جێبەجێ كردنی خێرا و بێ پێشمەرجی بەندەكانی 5 لە ماوەی 68ی یاسای بەڕێوەبەرایەتی خزمەتگوزاریی وڵات بوون، كە ئیزن دەداتە دەوڵەت بۆ پیشە هاوكێشەكانی فەوقە دیپلۆم لانیكەم 700 ئیمتیاز، بۆ كارناسیی 1500 ئیمتیاز و بۆ كارناسیی باڵا زیاتر لە 2000 ئیمتیازی تایبەت لەبەرچاو بگیردرێت.\nهەروەها مامۆستایانی كوردستان بەرامبەر بە جێبەجێ كردنی ئەسڵی 15ی یاسای بنەڕەتی ناڕەزاییان دەربڕی و لە پشتیوانی لە زمانی دایكی بۆ قوتابیان، دروشمگەلێكیان بەرز كردەوە.\nئەمڕۆ مانگرتنی مامۆستایانی ناڕازیی لەم شارانەدا بەڕێوە چوو: ” سەقز، سەوڵاوا، مەریوان، بانە، جوانرۆ، کرماشان، ئیلام، پیرانشار، سەرپڵ زەهاب، زەنجان، سنە، ورمێ، ئەلیگودەرز، ئەیوان، تاران، مەشهەد، ئیسفەهان، یەزد و…”\nجێگای ئاماژەیە، لە ماوەی یەك ساڵی رابردوو چەندین جار مامۆستایانی قوتابخانەكانی ئێران و بەتایبەت كوردستان بەرامبەر بە نادادپەروەری و كەمی حەقدەست و ناڕەوابوونی خۆی خۆیان لە بەردەم مەجلیس كۆماری ئیسلامی و وەزارەت و ناوەندەكانی پەروەردەی ئەو حكومەتە كۆبوونەوە و گردبوونەوەی ناڕەزاییان بەڕێوە بردووە و خوازیاری ئاوڕدانەوە و بیەخدان بە دۆخی نەشیاوی خۆیان بوون، بەڵام بەداخەوە تا ئێستاشی لەگەڵ بێت دۆخی مامۆستایان چاك بوونی بەخۆیەوە نەبینیوە و وێڕای دانی چەندین جار بەڵێن سەبارەت بە پێڕاگەیشتن بەو داواكارییانە، هەر وەكوو خۆی ماوەتەوە و ئەمەش زەخت و گوشارێكی زۆری لە سەر شێوازی ژیانی مامۆستایان و فەرهەنگیان دروست كردووە.


مادام وەزارەتی پێشمەرگە بێچارەیە، ئەزمونی رۆژئاوا چارەسەریە … بێریڤان محەمەد – Dengekan\nbyBerivan Muhamad\tJune 30, 2020\tGeneral, Opinion\nئەرکی ئێمە نییە لێکۆڵینەوە لە بۆردوومانەکەی کونەماسی بکەین ئەرکی دامودەزگا ئەمنییەکانی سلێمانییە.\nئەگەر ئەو هێرشانە لەسەر سنووریش بێت، ئەوا هەر ئەرکی ئێمە نیە و ئەرکی هێزی پاسەوانی سنووری سەر بە حکومەتی عێراقە.\nلەسەر ئەو بۆردوومانانە ئەرکی ئێمە نییە هیچ بکەین، ئەرکی وەزارەتی بەرگریی و دەرەوەی عێراقە کاری لەسەر بکەن.\nئەرکی ئێمە نییە بۆچوونمان لەسەر ئەو بابەتانە هەبێت، بەڵکو ئەو بەیاننامەیەی کە حکومەتی هەرێم دەریدەکات بۆچوونی هەموو وەزارەتەکانە.\nئەو هێرشانە لەڕێگەی فڕۆکەی جەنگییەوە ئەنجام دەدرێت، ئێمە سیستمی ڕادارمان نیە کە ئاگاداری ناسنامەی فڕۆکەکان بین و بزانین فڕۆکەی کێن و لەکوێوە دێن، هیچ دژە ئاسمانییەکیشمان نییە لە هەرێمی کوردستان کە بتوانین ڕووبەڕووی ئەو بۆردوومانانە ببینەوە.\nPrevious ئامادەنەبوو … شیعری ئۆكتاڤیو باز – و: سەلام عەبدوڵڵا\nNext نیگاری كاریكاتێری له رۆژنامه‌گه‌ری منداڵاندا …. به‌شی -3- هه‌ندرێن خۆشناو\nسێوە… سەردار رەزا جاف


جولای 23, 2021 – رادیو ده‌نگی ئازادی و یه‌كسانی\nڕۆژی پێنج شه‌ممه ٣١ی مانگی پووشپه‌ڕ، كۆمه‌ڵێك له مۆعه‌لیمان و خانه‌نشینكراوی ئه‌و شاره، بۆ پشتیوانی هاووڵاتییانی خووزستان، ده‌ستیان دایه كۆبوونه‌وه‌ی ناڕه‌زایه‌تی. به پێی ڕاپۆۆرته‌كان، به‌شداربووانی ئه‌و كۆبوونه‌وه‌یه به به‌ده‌سته‌وه گرتنی پلاكارد، …\nڕێكخراوی پزیشكانی جیهان”، ڕۆژی پێنج شه‌ممه ٣١ی مانگی پووشپه‌ڕ، ڕایانگه‌یاند: لانیكه‌م ٥٠ كه‌س له په‌ناخوازانی بیلاته‌كلیف له “بڕۆكسڵ”ی پایته‌ختی بلژیك، به دوای خراپتربوونی باروودۆخی ته‌ندرۆستیان له دوای دوو مانگ مانگرتن …\nله شه‌وی ڕابردوووه فرۆكه جه‌نگیه‌كانی ڕژیمی ئه‌سه‌د به‌رده‌وام ئۆستانی “ئیدلیب” و ده‌ورووبه‌ری به چڕی بۆردومان ده‌كه‌ن، له‌و هێرشانه لانیكه‌م ٧ كه‌سی مه‌ده‌نی له‌وانه سێ منداڵ گیانیان له ده‌ست دا. له …\nله ماوه‌ی ڕۆژانی ڕابردوودا، بەندکراوێکی سیاسی خەڵکی شاری سنە بە ناوی “سامان کەریمی” لەلایەن دادگای ڕژیمه‌وه، سزای ٩ ساڵ بەندکردنی بەسەردا سەپێندرا. له لایه‌كی دیكه‌وه دادگای ڕژیم له شاری سه‌قز …\nڕۆژی پێنج شه‌ممه ٣١ی مانگی پووشپه‌ڕ، خۆپێشاندانی جه‌ماوه‌ری له خووزستان به‌رده‌وام بوو و له شاری “ئه‌لیگوده‌رز”ی سه‌ر به پارێزگای لۆرستان، بۆ پشتیوانی له‌هاووڵاتییانی خووزستانی، رێپێوانێك ساز كرا كه له لایه‌ن …\nكرێكارانی شیركه‌تی نه‌یشه‌كه‌ری حه‌وت ته‌په، ڕۆژی پێنج شه‌ممه ٣١ی مانگی پووشپه‌ڕ، بۆ ده‌هه‌مین ڕۆژی به‌رده‌وام، درێژه‌یان دا به مانگرتن و له ناوه‌ندی ئه‌و شیركه‌ته ده‌ستیان دایه كۆبوونه‌وه‌ی ناڕه‌زایه‌تی. به پێی …\nكارمه‌ندانی ڕه‌سمی سه‌كۆكانی گازی سه‌نعه‌تی نه‌وت، له نامه‌یه‌ك دا ئۆلتیماتۆمیان داوه‌ته به‌رپرسانی ده‌وڵه‌تی كه له ڕۆژی ٢ی مانگی گه‌ڵاوێژه‌وه، مانگرتنه‌كانیان ده‌ست پێ ده‌كه‌ن. كارمه‌ندانی ڕه‌سمی سه‌كۆكانی گازی، له نامه‌یه‌ك دا …


بەشی ساڵنامەو بەناو كردنی ئۆتۆمبێڵ بۆنەكراوەتەوە\nسێ شەممە, 11 کانونی یەکەم 2018 07:13\nمحەمەد ئامۆكەیی- سۆران:\nنزیكەی ساڵێك دەبێت بڕیاری كردنەوەی ساڵنامەو بەناو كردنی ئۆتۆمبێڵ بۆ قەزای سۆران دەرچووە، بەڵام هەتا ئێستا بڕیارەكە نەچۆتە واری جێ بەجێ كردنەوە، بەكردنەوەی بەشی ساڵنامەو بەناو كردنی ئۆتۆمبێل كار ئاسانیێكی زۆر بۆ خاوەن شوفێرەكان دروست دەبێت، زاری كرمانجی لەسەر ئەم پرسە بۆچونی شوفێر و چالاكوانی مەدەنی و لایەنی پەیوەندی داری وەرگرتوە لەسەر نەكردنەوەی بەشەكە.\nعیسا یاسین پیشەی شوفێرەو دەڵێت" سنوری سۆران پێویستی بەكردنەوەی بەشی لەم جۆرە هەیە لەبەر ئەوەی دەبێت هەموو خاوەن ئۆتۆمبێلێك رووبكاتە هەولێر بۆ بەناوكردن و نوێكردنەوەی ساڵنامە، ئەوەش لە رووی داراییەوە بۆ ئێمەی شوفێر گرفتە خۆتان دەزانن هێشتا هەر قەیرانەو باریی دارایی خراپە، دەكرێت حكومەت رەچاوی ئەم دۆخەش بكات و ئەو بڕە پارەیەیی لە نوێكردنەوەو بەناو كردن وەردەگیرێ زۆرە، ئەگەر هاتوو ئەو بەشە كرایەوە گومانی تیانیە كار ئاسانێكی زۆر بۆ شوفێران دەبێت، لەبەر ئەوەی سنوری سۆران خۆی لە هەریەك لە قەزاكانی چۆمان رواندز مێرگەسۆر رواندز دەبینێتەوە دەبوا بەرپرسانی سۆران هەوڵی جدیان بدابە بۆ كردنەوەی، كەچی خۆیان بێ دەنگ كردوە نەك ئەو بەشە زۆر شتی تر پێویستە دەكرا ئەو ئەندام پەڕلەمانانەی بەدەنگی سۆران دەرچونە یاخود خەڵكی ئێرەن زۆر شتیان بۆ ئەم دەڤەرە بكربا بۆیە دەخوازین هەرچی زوە پەلەبكرێت بۆ كردنەوەی ئەم بەشە.\nتەها مەهدی بەرپرسی رێكخراوی رۆشنبیری هاتوو چۆ كە بارەگای سەرەكی لە سۆرانەو لە ساڵانی رابردوو چەندین چاڵاكیان ئەنجام داوە تایبەت بە بواری هاتوو چۆ گووتی" زیاتر لە هەشت مانگە بڕیاری كردنەوەی ساڵنامەو بەناوكردنی ئۆتۆمبێل بۆ سۆران دەرچوە كەچی تا ئێستاش بەرپرسانی و یەكەی ئیداری ئەم شارە هەولێكی جدیان بۆ نەداوە، كە زیاتر لە ۱٠٠ هەزار ئۆتۆمبێلی تابلۆ هەولێر لە سنوری دەڤەری سۆران هەیە، دەكرا تا ئێستا شوێنێكی تایبەتیان بە بەشی هونەری یاخود ساڵنامەی ئۆتۆمبێل تەرخان كرابا بۆ ئەوەی زیاتر خەڵكی ئەم دەڤەرە روونەكەنە پارێزگای هەولێر بۆ ئەم مەبەستە، سەرەڕای ئەوەی خەڵكی ئەم سنورە هەمووی پێشمەرگەو هەژارن، كاتێك روودەكەنە پارێزگای هەولێر، بڕە پارەێكی زۆر خەرج دەكەن، چونی ئەو هەموو شوفێرەش وادەكات لۆدێكی زۆر بێخنە سەرشەقامەكان و بەڕێوەبەرایەتی گشتی هاتووچۆ ئەمەش دەبێتە هۆی ئەوەی رووداوی هاتووچۆی زۆر رووبدەن، بۆ ئەم مەبەستە دەبێت بەڕێوەبەرایەتی هاتووچۆی سۆران و یەكەی ئیداری سۆران هەولێكی زیاتر بدەن هەم لەگەڵ بەڕێوەبەرایەتی هاتووچۆی هەولێر و وەزارەتی ناوخۆ، بۆ ئەوەی چەندی زوو ئەم بەشە لە سۆران بكرێتەوە، چیتر هاونیشتمانیان روونەكەنە پارێزگای هەولێر وەك رێكخراوی رۆشنبیری لەگەڵ بەرپرسانی هاتوو چۆ قسەمان هەبووە داوامان كردوە خەمێك لە كردنەوەی ئەم بەشە بخۆن و لە داهاتووش ئەگەر ئەو بەشە نەكرایەوە بەردەوام دەبین لە هەوڵەكانمان بۆكردنەوەی، سۆرانیش وەك رانیەو گەرمیان مافی خۆیەتی بكرێت بە ئیدارەێكی سەربەخۆ و ئەوكات وەك پارێزگا دەبێت هەموو جۆرە خزمەتگوزاریێكی تێدابێت بۆ خزمەتی هاووڵاتیان.\nعەمید عوسمان مەمەدەڕەش بەڕێوەبەری بەڕێوەبەرایەتی پۆلیسی هاتوو چۆی سۆران بۆ زاری كرمانجی گووتی" پاڵپشت بەو دەسەلاتەی كەهەمانە دوامان لە بەڕێوەبەرایەتی گشتی پۆلیسی هاتوو چۆی هەرێم وەزارەتی ناوەخۆ كرد، رەزامەندیمان پێبدرێت بۆ كردنەوەی بەشی ساڵنامەو بەناو كردن و نوێ كردنەوەی ئۆتۆمبێڵا، ئەوەبوو وەزارەتی ناوەخۆ بڕیاری كردنەوەی بەشەكەی داو چەندین جار قائیمەقامی سۆرانمان ئاگادار كردەوە بۆ ئەوەی شوێنێك دابین بكەن بۆ ئەم بەشە، بەڵام هەتا ئێستا هیچ شوێنك دابین نەكراوە هەركات شوێنمان بۆ دابین كرا لە نێو بەڕێوەبەرایەتیەكەمان مامەڵەی خەڵك رای دەكەین.\nلای خۆشیەوە كرمانج عێزەت قائیمەقامی قەزایی سۆران بە زاری كرمانجی راگەیاند" دوای دروست بوونی قەیرانی دارایی ناچار بووین زۆربەی دام دەزگا حكومیەكان لە چەند بیناێك كۆ بكەینەوە، بەڕێوەبەرایەتی پۆلیسی هاتوو چۆی سۆرانیش یەكێك بوو لەو بەڕێوەبەرایەتیانەی كە جێگامان لە نەو نەخۆشخانەی سۆران بۆ كردنەوەو نزیكەی سەتا70ی بینایەكە بۆ ئەوان بوو، دواتر بڕیاری كردنەوەی بەشی ساڵنەمەی ئۆتۆمبێل دەرچوو بۆ سۆران، ئاگادار كراینەوە بۆ ئەوەی شوێنێك بۆ ئەو بەشە دابین بكرێت، ئەوەبوو چوار ژورمان بۆ دابینكردن و ئەوان وتیان كەمە بەشی ئێمە ناكات، بۆیە نەكردنەوەی ئەو بەشە خەتای ئەوانە نەك ئێمە لەبەر ئەوەی شوێنمام بۆ دابین كردون ئەوان خۆیان نایانەوێ بكەنەوە.


فێڵکردن له کڕین و فرۆشتن قه‌ده‌غه‌یه.؟\nفێڵکردن له کڕین و فرۆشتن قه‌ده‌غه‌یه.؟ به ناوی خوای تاك و بێگه‌رد! برایان خوا پاداشتی خێرتان به چاکه بداته‌وه بۆ ئه‌م وێبگه به‌سووده خنجیلانه‌یه، به‌تایبه‌ت به‌شی پرسیار و وه‌ڵام! پرسیاره‌که‌م ئه‌وه‌یه که من له وڵاتێکی ئه‌ورووپایی ده‌ژیم. لێره موسوڵمانان چێشتخانه‌یان هه‌یه وه‌ك PIZZERIA. لێره له‌م وڵاته به گۆشتی ڕانی به‌راز ده‌ڵێن Kinkku، که وشه‌یه‌که ته‌نها بۆ ڕانی به‌راز به‌کار دێت. له‌به‌ر ئه‌وه‌ی که لێره ئه‌م جۆره گۆشته داواکاری زۆره له چێشتخانه‌کاندا، موسوڵمانان هه‌ستاون له جیاتی گۆشتی به‌رازه‌که، گۆشتی مانگا یان گۆشتی قه‌لیان هێناوه و له شێوه‌ی گۆشتی به‌رازه‌که وردیان کردووه و ده‌یده‌ن به كڕیار. ١- هه‌ندێك له‌م چێشتخانانه له‌ژێر هه‌مان ناودا واته Kinkku -که ته‌نها بۆ گۆشتی ڕانی به‌راز به‌کاردێت- د‌ه‌یفرۆشن. واته کڕیار نازانێت که گۆشتی به‌راز نییه. ٢- هه‌ندێکیشیان له‌ژێر ناوێکیتردا ده‌یفرۆشن، که ئه‌و وشه‌یه نه له فه‌رهه‌نگی ئه‌م وڵاته و نه له هی وڵاتانی تری ئه‌ورووپاییدا هه‌یه، به‌ڵکوو وشه‌یه‌کی تازه-داهێنراوه وه‌ك Naudan-Kinkku یان Kalkkuna-Kinkku. هۆیه‌که‌شی بۆ ئه‌وه د‌ه‌گه‌ڕێته‌وه که ئه‌و وشه‌یه له وشه‌ی kinkku نزیکه، که ته‌نها بۆ گۆشتی ڕانی به‌راز به‌کار دێت. ئه‌مه‌ش جۆرێکه بۆ ڕازیکردنی کڕیاره‌کان له خۆیان. ئایا شه‌ریعه‌تی ئیسلامی ڕای چییه له‌باره‌ی ئه‌م دوو جۆره بازرگانییه؟ شیاوه یان نا؟ تێبینی: Naudan= گۆشتی مانگا Kalkkuna= گۆشتی قه‌ل Kinkku= گۆشتی ڕانی به‌راز به‌هیوای وه‌ڵام، خوا پاداشتی خێرتان بداته‌وه!\nوەڵام - ژمارەی پرسیار 672\nبه‌ناوی خوای به‌شنده‌ی میهره‌بان.\nفرۆشتنی هه‌رشتێك به گۆڕینی حه‌قیقه‌ته‌که‌ی له ئیسلامدا ده‌بێته درۆ و فێل (غش)کردن، که هه‌ردووکیان حه‌رامن و موسوڵمان نابێت نزیکیان بێته‌وه. پێغه‌مبه‌ر(صلی الله علیه وسلم) فه‌رموویه‌تی که موسوڵمان درۆ ناکات. هه‌روه‌ها فه‌رموویشیه‌تی: " لیس منا من غش" (صححه الألبانی) یان له ڕیوایه‌تێکی تر: "من غش فلیس منا" (صححه الألبانی). ئه‌م فه‌رموودانه ئه‌وه ده‌گه‌یه‌نێت که هه‌رکه‌سێك غه‌ش بکات له موسوڵمانان نییه، واته له‌سه‌ر ڕێگای دروستی ئیسلام نییه و لادانی هه‌یه.\nلێره‌دا خاڵێکی گرنگ هه‌یه: کڕیاره‌کان هه‌رچه‌نده داوای حه‌رام ده‌که‌ن، به‌ڵام فرۆشتنی گۆشتی حه‌ڵاڵ پێیان نابێته پاساوی دروستی کاره‌که، چونکه حوکمی وه‌ك وتمان ده‌چێته غه‌شکردنه‌وه.\nبه‌ڵام ئه‌وه‌ی لێره‌دا مۆڵه‌تی تێدا بێت ئه‌وه‌یه که ئه‌گه‌ر که‌سێك داواکارییه‌که‌ی تایبه‌ت نه‌بوو به گۆشته‌که‌وه، واته نه‌ڵێت بۆنموونه پیتزایه‌کی به گۆشتی به‌رازم بۆ ئاماده بکه‌ن، له‌و کاته‌دا ده‌شێت که ئه‌و جۆرانه‌ی تری بۆ دابنرێت که حه‌ڵاڵن و هه‌تا ئیشوکاره‌که‌ی حه‌رامی تێکه‌ڵاو نه‌بێت.\nناوگۆڕینی گۆشتیش یان هه‌رشتێك، ئه‌گه‌ر له‌ناوه‌ڕۆکه‌که‌ی خۆی دوور نه‌خاته‌وه، ئه‌وه ده‌بێت. به‌ڵام ئه‌گه‌ر ئه‌و ناوه نوێیه مه‌به‌ستی شتێکی حه‌رام ده‌گه‌یه‌نێت ئه‌وا جائیز نییه، چونکه له ئیسلامدا حه‌ڵاڵ ڕوونه و حه‌رامیش هه‌ر ڕوونه و ئێمه‌ش نابێت یا‌ری بکه‌ین به‌و دوو شته گه‌وره‌یه. به‌مانایه‌کی تر ئه‌گه‌ر له‌ناو خه‌ڵکیدا ئه‌و ناوه تازانه هه‌ر مانای گۆشتی به‌راز ده‌گه‌یه‌نێت یاخود نزیکه لێیه‌وه ئه‌وه نابێت ماماڵه‌یه‌ن پێ بکرێت. به‌ڵام ئه‌گه‌ر ئه‌و وشانه شتی تریش ده‌گه‌یه‌نێت که حه‌ڵاڵ بن له ئیسلامدا ئه‌وه ده‌توانرێت مامه‌ڵه‌یان پێ بکرێت له‌گه‌ڵ ئه‌وه‌ی که ئه‌گه‌ر پرسیاریان لێکرا ده‌بێت بوترێت گۆشتی به‌راز نییه!\nوصلی الله علی نبینا محمد وعلی آله وصحبه وسلم.\nئه‌م پرسیاره له‌لایه‌ن (باوکی شه‌هید)ه‌وه وه‌ڵام دراوه‌ته‌وه.\nژمارەی بینین 656


لەوەڵامدانەوەی د. سۆران محمد غریب\nچۆن خۆت لە دڵە راوکێ و ترسی تاقیکردنەوەکان ڕزگار دەکە یت؟\nکەم تازۆر لەخوێندکاران خۆی ئامادەکردوە بۆ تاقیکردنە وەکان، بەڵام لەگەڵ ھە موو ئامادەکاریەکان ھێشتا خوێندکاران دووچاری دڵەراوکێ و ترس دەبن لە کاتی تاقیکردنە وەکان ئەمە ش شتێکی سروشتی‌وئاساییە\n،چونکە نازانن شێوازی پرسیارەکان چۆن دەبێت و لەگە ڵ ئەوەشدا ھەموو خوێندکارێک پێش تاقکردنەوە کۆمە ڵێک پرسیاری زۆر لەخودی خۆی دەکات و دەڵێت تۆ بڵیی باش بم و\nدەربچم، یاخود بتوانم پلە یە کی بەرز بەدەست بھینم لە تاقیکردنەوکاندا ڕوبە روی دووجۆردلە راوکی دە بنە وە وھەستی پێدەکەن ئەوانیش بریتیتن لە دڵە راوکێی بە جێ و دڵە راوکێی قبوڵ نەکراو .\n-خاڵیە کی کرنک دەمەوێ ئاماژەی پێبدەم ئەویش بەکارنەھێنانی موبایلە شەوی تاقیکردنەوە کان\n،جووڵە و ڕاھێنانی وەرزشی باشترین چارەسەرە بۆ\nکەمکردنە وەی دڵەراوکێ, ئەگەر نەتوانیت پێش تاقیکردنەوەکان ھەندێک وەرزش بکەیت ئەوا کەمێک جووڵە و پیاسە لەرارەوەکاندا زۆر باشە لەماوەی یەک کاژێر پێش تاقیکردنەوە.\nھەنگاوی دووەم بریتیە لە ھاتنی خوێندکار بۆ شوێنی تاقیکردنەوە،\nلێرەشدا پێویستە خوێندکار ڕەچاوی کۆمەڵێک خاڵ بێت وەک :\n١. خوێندکاری ئازیز زوو بچۆ بۆ تاقیکردنەوە قەڵەم و پێویستیەکان بەزیادەوە ببە لەگەڵ خۆت .\n٢. پرسیار مەکە و مە گە ڕێ بەشوێن وەڵامی ھیچ پرسیارێکدا پێش چوونت بۆ ھۆڵی تاقیکردنەوە , چونکە ئەگەر وەڵامی پرسیارێکت نەزانی , دەبێتە ھۆی ڕمانی بڕوا بەخۆبوون و دەچیتە ناو بازنەیەکی بەتاڵ لەدڵەڕاوکێ و نائارامی ئەمەش کاریگەری دەبێت لەوەڵامدانەوەت لەتاقیکردنەوەکەدا.\n٣. واباشترە کتێبەکانت لەماڵەوە بەجێبھێڵیت, چونکە خوێندنەوە ھەتا کاتی تاقیکردنەوە دەبێتە ھۆی سەرلێتێکچوون و تێکەڵبوونی زانیاریەکان, ئەگەر بەردەوامیش بوویت لەخوێندنەوە ،ئەوا تەنھا ناونیشان و سەرە قەڵەمەکان وشێوە ڕونکراوەکان بخوێنەرەوە .\nھەنگاوی سێیەم بریتیە لەچوونە ژوورەوەی خوێندکاران بۆ ھۆڵی تاقیکردنەوە لەم کاتەشدا پێویستە :\n• لەکاتی وەرگرتنی پە ڕەی پرسیارەکان بڕوای تەواوت ھە بێت کە دەتوانی وەڵامیان بدە یتە وە .\n• کاتژمێرە کە ت لە بەردە مت دابنێ و کاتی وەڵامدانە وە دابەش بکە بەپێی ژمارەی پرسیارەکان، ھەتا پرسیارێک لەکاتی پرسیارێکی دی نەبات .\n• دەست بکە بەوەڵامدانە وەی پرسیارە ساناکان،ئەمەش دەبێتە ھۆی زیادبوونی بڕوابەخۆبوون جگە لە وەی کەلەسەرەتاوە گرتنی بەدەستھێنانی نمرەت دەست دەکەوێت\n• لەبیر بکە کەسانی دی لەدەورت ھەیە و قسە و ژاوەژاو دەکەن, تەنھا سەرنجت لەسەر پەڕەی پرسیارەکان و پەڕەی وەڵامدانەوەکەت بێت ،مەترسەو تووشی دڵەراوکێ مەبە کە ھاورێکانت ئەنووسن و تۆ ئێشتا بیر لەوەڵام دەکەیتەوە, بەدڵنیاییەوە وەڵامی تۆ ووردتر و باشترە ،چونکە تۆ کاتێکی درێژت بەسەر بردووە لەبیرکردنەوە وریز بەندکردنی ھزرت ئەمەش وات لێدەکات نمرەی بەرزتر بەدەست بھێنیت .\nمن ماوەی ٢ ساڵە ئەبێ دەستەکانم حەساسیەتی ھەیە ئەخورێ ئەبێ بە برین وە پێم ئەڵێ ھی ئەوەیە پێستت زۆر ووشکە ھیوادارم چارەم بکەن..\nدەبێت خۆت بپارێزی لەو جۆرە دەرمان و ێابون و جل و بەرگ و خواردنانە کە دەبنە ھۆی زیاد بوونی حەساسیەتی پێستت. بەکارھێنانی دەرمانی دژ بە حەساسیەت و خوراندن وەکو دەرمانەکانی دژ بە ھیستامین کێشەکەت زیاد دەکات و پێستت قبوڵی ناکات، پێم باشە بۆ حاڵەتی ئەنزیما (ئەگزیما) کە جۆرێکە لە جۆرەکانی لاوازی لە بەرگری لەشەوە پێویستە کرێمی کلۆبیتازۆل و زنک ئۆکساید تێکەڵ بکەیت ڕۆژانە دوو جار دەستی پێ چەور بکەیت .\nمن کوڕێکم تەمەنم ٢١ ساڵە زۆر لاوازم باڵام ١٨٢ سم بەڵام کێشم ٥٣ کیلۆگرامە لەم ھاوینەشدا ٦٠ کیلۆ بووم بەڵام ٧ کیلۆ دابەزیوم ئایا چی بکەم بۆ ئەوەی قەڵەو بم دەرمان ھەیە کە زیانی نەبێت .\nزۆر جار ناڕێکی لە پرۆگرامی خواردنی ڕۆژانە لە کاتی منداڵی یەوە و ھۆکاری بۆماوەیی (وراپی) دەبێتە ھۆی زەعیفی و کەمی کێشی لەش بە شێوەیەکی نا ئاسایی. ھەروەھا تووشبوون بە زیاد بوونی ڕێژەی ڕژێنی گلاندی دەرەقی یان کەمخوێنیەکی زۆر توند یان کێشەی ھەرسکردن و مژینی بەشەکانی خۆراکی ھەرسکراو لە کۆئەندامی ھەرسەوە بە ھۆی چەند نەخۆشی یەک یان مشەخۆر (جۆرەکانی کرم) یان بە ھۆی تووشبوون بە ماتبوون (کآبە) کە خواردنی ڕۆژانە کەم دەکات یان ھەر جۆرێک لە جۆرەکانی گرژبوونی دەمارگەلی و دەروونیەوە. ئەگەر کێشەی کەمی ئاسن بوو دەتوانین بە حەبی ئاسن چارەسەری بکەین و ئەگەر ڕێژەی ھۆرمۆنی دەرەقی زۆر بوو دەبێت لە دوای شیکردنەوە و زانینی ڕێژەکەی چارەسەرێکی گونجاوی بۆ دابنەین بۆ کەمکردنەوەی. لە دوای چارەسەرکردنی نەخۆشیەکان دەتوانین پرۆگرامی تایبەتی بۆ دابنەین بۆ خۆراکی ڕۆژانە بۆ زیاد کردنی کێشی لەش. دەتوانین خواردنی ڕۆژانە بۆ ئەم حاڵەتە دابنەین بەم شێوە:\n١- یەک نان و نیو کوپ برنج و مەکەرۆنە (معکرونە) لەگەڵ نیو کوپ سەوزە و پرتەقاڵێک و سێوێک و یەک کوپ گیراوەی میوە.\n٢- یەک پەرداخی شیر.\n٣- یەک پارچە گۆشتی مانگا یان مریشک یان ماسی.\n٤- دەبێت ٣ ژەمی خواردنی سەرەکی ڕۆژانەت ھەبێت لەگەڵ ٣ ژەمی خواردنی کەم لە بەینی نانی بەیانیان و نیوەڕوان، نیوەڕوان و ئێواران، پێش خەوتن.\n٥- خواردنەوەی مۆزی تێکەڵاو لەگەڵ شیر و خواردنی کێک.\n٦- زۆر جار دەبێت بە خواردنی سەرەکی دەست پێ بکەیت پێش سەوزە و میوە کە لە کۆتایی نان خواردنەکە دەخورێت (میوە و سەوزە ڤیتامین و کانزای جۆراوجۆری تیایە کە زۆر گرنگە بۆ ئەندامەکانی ناو لەش).\n٧- لە دوای تەواوبوونی نان خواردنی ھەر ژەمێک دەبێت شیرینی یان کەرە و ھەنگوین بخۆیت.\n٨- خواردنی زەیتی زەیتون لەگەڵ سەوزەکە.\n٩- خواردنی گوێز و بادام و جۆرەکانی دیکەی چەرەزات.\n١٠- نابێت ئاو بخۆیت لە کاتی نان خواردن چونکە ئەنزیمەکانی ھەرسکردن کەم دەکات و مەعیدە پڕ دەکات و ھەست بە برسیەتی ناکەیت.\n١١- نان خواردن لەسەرخۆ و ئارامی و خۆپاراستن لە دڵەڕاوکێ و گرژبوونی دەمارگەلی.\n١٢- بەردەوامبوون لەسەر وەرزشی ڕۆژانە کە دەبێتە ھۆی زۆر خواردن.\nپرسیارێکم ھەیە... ھەموو جۆینەکانی لەشم و ئەژنۆکانم دەئێشێت بۆ ماوەی ٢ ساڵ. تەمەنم ١٩ ساڵە. چۆن بتوانم چارەسەری بکەم. تکایە وەڵام.\nوا دیارە کێشەی رۆماتیزمی جومگەکانت ھەیە (روماتیزم المفاێل). بۆ چارەسەرکردنی ئازارەکە دەبێت بەردەوام بیت لەسەر وەرزشی ڕۆژانە کە ماسولکەکانت بە ھێز دەکات و جومگەکانت بە تواناتر دەکات (ئەمەش دەبێت پزیشکی پسپۆر لە دوای فەحس و زانینی ڕێژە و جۆری کێشەی تووشبوونت بەم نەخۆشیە بتوانێت جۆرە وەرزشێکی ڕۆژانەی گونجاو بۆت دابنێت). ھەروەھا نابێت بەردەوام بیت لەسەر ئەو جۆرە ئیشانە کە پەستانێک دروست دەکەن لەسەر جومگەکانت وەکو پەنجەکان و ئەژنۆ و حەوز و بڕبڕەی پشت. ئەگەر ئەو جۆرە کارانە پێویست بوو بەردەوام بیت لەسەری دەبێت ئیسراحەت بکەیت لە دوای ئەنجامدانیان پێش دووبارە کردنیان. ھەروەھا دانانی شتێکی گەرم یان سارد لەسەر جومگەکان ئازارەکە کەم دەکاتەوە.\nزۆر جار دەرمانی ھەوکردن و دەرمانی ئەسپرین یان دەرمانەکانی کۆرتیزۆن و ستیرۆید و دەرمانەکانی نەخۆشی دڵ یان شێرپەنجە بەکاردەھێنرێن بۆ چارەسەرکردنی رۆماتیزمی جومگەکان. بەڵام ئەم دەرمانانە زیانێکی لاوەکیان ھەیە.\nئایا ڕێگای پزیشکی چی یە بۆ لادانی زیبکەی دەم و چاو؟\nبۆ چارەسەرکردنی زیبکە و پەڵەی دەم و چاو (ڕوو) دەبێت ئەم خاڵانەی لای خوارەوە بە ووردی جێبەجێ بکەیت:\n١- نابێت دەستکاری زیبکەکان بکەیت.\n٢- خۆت بپارێزیت لە ترس و دڵەڕاوکێی دەروونی چونکە زیبکە زیاد دەکات.\n٣- کەمکردنەوەی خواردنی چەوری و شیرینی.\n١-کرێمی بێنۆکساید ڕۆژانە دوو جار\n٢- کەپسولی دۆکسیدار ڕۆژانە دوو جار\n٣- کالامین لۆشن شەوانە بەکاردێت\nمن ماوەی١٠ مانگە سک ئێشانێکی نا ئاساییم ھەیە لە کاتی عادە بووندا تەنانەت لە ھۆش خۆم دە چم و دەشرشێمەوە\nزۆر جار ئازاری سووڕی مانگانە زۆر دەبێت بەھۆی زیادبوونی ڕێژەی پرۆستاگلاندین و کرژبوونی ماسولکەکانی منداڵدان و ئەمەش بە دەرمانی ایبوپرۆفین چارەسەردەکرێت (بەڵام ئەم دەرمانە بۆ مەعیدە باش نیە). یان بە وەرگرتنی ٥٠٠ ملیگرام کالسیۆم و ٢٥٠ ملیگرام مەغنیسیۆم. ھەروەھا بە وەرزشی ڕۆژانە و خۆشۆردنەوە بە ئاوی شلەتێن و مەساج کردنی ھەردوو پێ و پەستانی دەست لەسەر خوارەوەی پشت لەگەڵ کەم خواردنی چەوری و زۆر خواردنی خۆراکی ڕووەکی زۆر باشن بۆ ئەم حاڵەتە.\nیان دەتوانین ھەر دەرمانێکی تری ئازار شکێن بەکار بھێنیت بە حەپ یان بەدەرزی\nمن ماوەی١٥ ساڵە توشی ئینزلاق ھاتووم ئایا جگە لەعەمەلیات چی بکەم باشە وە تکایە بفەرموون بە دیاری کردنی ئەو وەرزشانەی کە کەسێک ئینزلاقی ھەبێ بۆی باشە یان ھەر چارەسەرێکی سروشتی کە باشە\nھۆکارەکانی ئینزیلاق جوڵاندن یان داگرتنی پشت بە شێوەی کتوپڕ لە کاتی ھەڵگرتنی شتێکی قورس کە دەبێتە ھۆکارێک بۆ دروستبوونی پەستانێک لەسەر ڕیشاڵەی دەمارگەلی لە بڕبڕەی پشت و ئازاری زۆر لەگەڵ نەبوونی ھەستەوەر و لاوازی لە ماسولکەکانی قاچ و پێ ئەگەر چارەسەر نەکرا. زۆر جار ھەست دەکرێت بە ئازار لە خوارەوەی پشت لەگەڵ ئازاری زڕان و سڕبوونەوەی پێ، ئەمەش بە ھۆی ھەوکردنی دەمارگەلی ئەو شوێنە ڕوودەدات وەکو باسم کرد. دەبێت بە تیشک بزانین حاڵەتی پڕپڕەی پشت چۆنە وەکو تیشکی رەنین. بۆ چارەسەرکردنی ئەم حاڵەتە دەبێت ئیسراحەت بکەیت لە جێگایەکی ووشک یان پڕ کە زۆر نەرم نەبێت (یعنی پارچە دارێک لە ژێری بێت) لەگەڵ دەرمانی خاوکەر (مسکن) بۆ ئازارەکە و ماسولکەکان لەگەڵ بەکارھێنانی پشتێن بۆ پشتگیری کردنی بڕبڕەی پشت. زۆربەی حاڵەتی ئینزیلاق پێویست ناکات بە نەشتەرگەری و باش دەبێت بە جۆرەکانی تری چارەسەرکردن. بەڵام ئەگەر نیشانەکانی بەردەوام بوون و لاوازی دەرکەوت لە جموجۆڵی پێ دەبێت بە نەشتەرگەری چارەسەر بکرێت. زۆر جار پێویستە بە ئیسراحەت لە جێگا و کەمی جموجۆڵ بۆ ماوەی ٢ تا ٦ حەفتە.\nدەبێت کێشی لەش زۆر نەبێت و نابێت لەسەر سک بخەویت. ھەروەھا نابێت شتی قورس ھەڵبگریت و دەبێت لەسەر کورسی دابنیشیت کە بۆ ماوەی ٣٠ خولەک زیاتر نەبێت ئینجا ھاتووچۆ بکەیت ئینجا دانیشتن لەدوای. پێویستە لە لای کەمەوە بەردەوام بیت لەسەر ھاتووچۆی ڕۆژانە بۆ ماوەی ٣٠ خولەک. مەلەوانی لەسەر پشت لە کاتی ھاوینان زۆر باشە بۆ بە ھێزکردنی ماسولکەکانی پشت. بۆ لێخوڕینی ئۆتۆمبیل پێویستە لەم حاڵەتە شتێک دابنەیت بۆ پشتگیری کردنی پشتت لەگەڵ بردنی کورسی یەکە بۆ پێشەوە تاوەکو حەوز و ئەژنۆ زۆر نەچەمێننەوە لە کاتی لێخوڕین و دەبێت لە دوای یەک سەعاتی لێخوڕین دابەزیت لە ئۆتۆمبێڵەکەت و دەست بکەیت بە ھاتووچۆکردن بۆ ئیسراحەتی ماسولکەکانی پشت. ھەروەھا بۆ ئەم حاڵەتە پێویستە خواردنی ڕۆژانە دەوڵەمەند بێت لە برۆتین و کالسیۆم وەکو ماست و پەنێر و کەرە (شیر و شیرەمەنی) لەگەڵ کەمکردنەوەی نشاستە و شیرینی و خواردنی ترشیات.\nمن ساڵێک و ھەشت مانگە شووم کردووە منداڵم نابێت بۆیە چووم بۆ لای دکتۆر عیلاجی بۆ نوسیوم یەکێک لەو عیلاجانە لەکاتی سوڕی مانگانە دەخورێت کە ناوی (clomid)ئایا ئەم حەبە ئەبێتە ھۆی تووک زۆر بوون؟ دوو حەبی تریشی بۆ نوسیوم کە بەردەوام ئەیخۆم کە ناویان (diabesin)(emifolTD) ئایا ئەم حەبانە ئەبێتە ھۆی زیادکردنی موو؟ زۆر سوپاس بەڕێز\nحەبی کلۆماید دەرمانێکە بۆ چالاککردنی ھێلکەکردنی ھێلکەدان بەکاردەھێنرێت کە دەبێتە ھۆی زیادبوونی ڕێژەی ھۆرمۆنی FSH و گەورەکردنی ھێلکەی ھێلکەداندا. دەبێت ئەم حەبە بۆ ماوەی ٥ ڕۆژ لە کاتی سووڕی مانگانە بەکاربھێنرێت (لە دووەم یان پێنجەم ڕۆژی سووڕی مانگە دەست پێ دەکرێت) و زۆربەی ئافرەتان لە دوای بەکارھێنانی ئەم حەبە بە ٦ مانگ سکپڕ دەبن. بەڵام حاڵەت وا ھەیە لەگەڵ حەبی کلۆماید پێویستە دەرمانی تایبەت بە زیادبوونی ڕێژەی ھۆرمۆنی ئەنسۆلینی بدرێتێ یان دەرزی ھۆرمۆن لەگەڵ بەدواداچوونەوەیەکی وورد بە بەکارھێنانی شەپۆلی دەنگی (موجات ێوتیە) بۆ بینینی شێوە و حاڵەتی ھێلکەکانی ھێلکەدان و خۆپاراستن لە زیادبوونی نائاسایی چالاکی ھەردوو ھێلکەدان. وا دیارە لە پرسیارەکەت کێشەی کیسی ھێلکەدانت ھەیە کە دەبێتە ھۆی تێکچوون لە کاتی سووڕی مانگانە و زیاد بوونی کێشی لەش و چەوری پێست و دەرکەوتنی زیبکەی دەموچاو و زیادبوونی ڕێژەی مووی دەموچاو و سک و سەرەوەی یان خوارەوەی لێو و ھەردوو زڕان لەگەڵ کێشەی دواکەوتنی سکپڕی دا. ئەمەش بە ھۆی تێکچوونی ڕێژەی ھۆرمۆنەکانی LH و FSH ڕوودەدات. دەرمانی ڕێکخەر دەدرێت بۆ کاتی سووڕی مانگانە یان دەرمانی ھاندەر بۆ چالاککردنی ھێلکەدان بۆ سکپڕی. زۆر جار بە ھۆی کیسی سەر ھێلکەدان دەبینین ئەنزیمەکانی شەکرین تێکدەچن و پێویستە بە دەرمانی نەخۆشی شەکرە چارەسەر بکرێن لەگەڵ کلۆماید. زیاد بوونی ڕێژەی قەڵەوی لە وورگی سکەوە زیاتر دەردەکەوێت لەم حاڵەتە. دەبێت کێشی لەشت کەم بکەیت (زۆر گرنگە بۆ چارەسەرکردنی کیسی سەر ھێلکەدان) لەگەڵ ڕێکردنی خێرایی ڕۆژانە بۆ ماوەی ٣٠ تا ٦٠ خولەک و نەخواردنی چەوری و خۆپاراستن لە جگەرە کێشان.\nبە کورتی بەڕێزت کیسی ھیلکەدانت ھەیە\nچارەسەری قژ ڕوتانەوە چیە چونکە من قژم زۆر ئەڕوتێتەوە شامپۆکەشم بۆ کڕیوە قژم ٥ مانگیش ئەبێت بۆیەم لێ نەداوە بەس قژیشم درێژ بۆتەوە ئیتر نازانم ھی ئەوە بێت یان نا؟؟؟؟؟؟؟؟\n. کێشەی قژ ھەڵوەرین جیاوازی ھەیە لە نێوان مرۆڤێک و مرۆڤێکی دیکە ئەگەر کوڕ بێت یان کچ بێت بە ھۆی تەمەن و ھۆرمۆنی ناو لەش و کێشەی بۆماوەیی (وراپی) و جۆری خواردن و دەرمان و کێشەی دەروونی و.... ھتد. زۆر جار قژ ھەڵوەرین لە دوای تووشبوون بە تای درێژخایەن و کەم خوێنی و ھەوکردنی میکرۆبی و لە دوای نەشتەرگەری و کێشەی دەروونی قورس ڕوودەدات و دەبێتە ھۆی ھەڵوەرینی قژ بۆ ماوەی چەند حەفتەیەک کە لەم حاڵەتە دەبێت بە ترشی ئەمینی (برۆتین) چارەسەر بکرێت. زۆر جار لە تەمەنی ٢٥ ساڵان زیاد دەکات بە تایبەتی لە ئافرەتانەوە لەم تەمەنە ڕوودەدات. ھەروەھا کرژبوونی دەروونی و دەمارگەلی و کەمی ھاتووچۆی خوێن لە بەشی پێستی قژەوە دەبێتە ھۆکارێک بۆ قژ ھەڵوەرین بە ھۆی کەمی شانەکردن بۆ ماوەیەکی زۆر و کەمی ھەڵمژینی ھەوای پاک و خاوێن لەگەڵ کەم خۆراکی و بەکارھێنانی سشوار (ڤێر) بۆ ووشککردنەوەی قژ بۆ ماوەیەکی زۆر و بۆیاغ کردنی قژ و بە کارھێنانی شامبۆ (کە ماددە ی کیمیایی جۆراوجۆری زۆرە و دە بێتە ھۆی قژ ھەڵوەرین) و تووشبوون بە ھەوکردنی کەڕوویی لەو شوێنەدا کە دەبنە ھۆکارێکی سەرەکی بۆ قژ ھەڵوەرین. ھەروەھا زۆربەی جۆرەکانی قژ ھەڵوەرین و کەچەڵی ھۆکارەکەی جیناتی بۆماوەی یە (وراپیە) و ھۆرمۆنیە. لە ئافرەتان بە شێوەی گشتی ڕوودەدات لە تەمەنی ٣٠ ساڵان. ھەروەھا کێشەکانی گلاندی دەرەقی و نەخۆشی شەکرە ھۆکارێکن بۆ قژ ھەڵوەرین. لەم سەردەمەدا دەبینین قژ ھەڵوەرین ڕێژەی زۆر زیاد دەکات لە ئافرە تاندا بە ھۆی زۆر بەکارھێنانی جۆری دەرمان بۆ بۆیاغ کردنی قژ لەگەڵ بەکارھێنانی جۆرەکانی گەرمکردنی بە ئامێرێکی جۆراوجۆر. ھەروەھا نەخۆشی درێژخایەنی جگەر و گورچیلە دەبنە ھۆکارێک بۆ قژ ھەڵوەرین. زۆر گرنگە لە دوای شیکردنەوە و فەحس بزانین ھۆکارەکە چییە بۆ دانانی چارەسەرێکی گونجاو و ئەمەش پێویستە لە لایەنی پزیشکی پسپۆڕ لە بواری نەخۆشیەکانی پێست و گلاندی گشتی و میزڵدان و ئەندامی زاوزێ ئەنجام بدرێت بە شێوەی ڕاستەوخۆ. \_\nدەنوانیت ئەمانە بەکار بھێنیت:\n١- fulica anti hair loss shampoo\n٢- minoxidyl shampoo\nئایا نەخۆشی شێر پەنچە لە چی وە ئینسان توش دەبێت؟ ئەگەر کەسەکەش جگەرەخۆریش نەبێت.\nخانەی شێرپەنجەیی بە ھۆی گۆڕین لە پێکھاتەی بۆماوەیی دروست دەبێت و ئەمەش ھۆکارەکانی جیاوازن وەکو:\n١- تیشکی خۆر دەبێتە ھۆی تووشبوون بە شێرپەنجەی پێست ئەگەر مرۆڤ زۆر لەبەر خۆر بێت و ئەم جۆرە شێرپەنجەیە زوو بڵاو دەبێت بۆ ئەندامەکانی دیکەی ناو لەش لە دوای تووشبوون.\n٢- ئەو کەسانەن کە ڕەنگی پێستیان سپییە ئەگەری تووشبوونیان بە شێرپەنجەی پێست زیاترە لەو کەسانەن کە ڕەنگی پێستیان خەسترە.\n٣- وەستان بەرامبەر بە تیشکی إکس بۆ ماوەیەکی زۆر لە کاتی فەحس کردن بە تیشک بۆ شیکردنەوەی نەخۆشی یان ئەو کارمەندانەن کە لەسەر ئامێری تیشک ئیش دەکەن ئامادەن بۆ تووشبوون بە شێرپەنجە.\n٤- بەنزین یەکێگە لە ماددە کیمیاییەکان کە زیانی زۆرە بۆ لەش ئەگەر بڵاو بوو لە ژینگە وەکو ئاو و ھەوا کە دەبێتە ھۆکارێک بۆ تووشبوونی مرۆڤ بە شێرپەنجە.\n٥- زۆربەی ئەو کەسانەن کە ئیش و کاریان ھەڵگردن و پاککردنی جۆرەکانی خلوێ و نزیکی ئاگر دەبن بەردەوام ئامادەن بۆ تووشبوون بە شێرپەنجە.\n٦- زۆربەی ئەو ماددانە کە بۆ پاراستنی خۆراک بەکاردەھێنرێن لەناو قوتوو وەکو نیتریت و جۆرەکانی دیکە دەبنە ھۆکارێک بۆ تووشبوون بە شێرپەنجەی گەدە.\n٧- خواردنی خۆراکی پڕ لە چەوری و ووزەیەکی زۆر دەبێتە ھۆکارێک بۆ تووشبوون بە شێرپەنجەی قۆڵۆن.\n٨- ھەر کەسێک ئەگەر یەکێک لە ئەندامەکانی خێزانی (وەکو دایک و باوک و برا و خۆشک) تووشی شێرپەنجە بوون لە ساڵانی پێشوودا، پێویستە بچێت بۆ فەحس و شیکردنەوە بە شێوەیەکی خوولی بۆ دڵنیایی زیاتر لە حاڵەتی لەشی چونکە ئەگەری تووشبوونی زیاترە بەھۆی کێشەی بۆماوەیی.\n٩- جگەرەکێشان ھۆکارێکی سەرەکییە بۆ تووشبوون بە شێرپەنجەی ھەردوو سی و میزڵدان و گورچیلە و پەنکریاس بە ھۆی ئەو جۆرە ماددانە کە لەناو جگەرە ھەن و دەبنە ھاندەرێک بۆ تووشبوونی خانەکان بە شێرپەنجە.\n١٠- خواردنەوەی مەی ھۆکارێگە بۆ ڕیشاڵەبوونی جگەر و تووشبوون بە شێرپەنجەی جگەر لە دوایی.\n١١- تووشبوون بە نەخۆشی بەلھارزیا دەبێتە ھۆکارێک بۆ تووشبوون بە شێرپەنجەی جگەر و میزڵدان.\nھۆکار و جۆری شێرپەنجە زۆرە و ناتوانم لێرەدا ھەمووی باس بکەم چونکە کاتێکی زۆری دەوێت. بەڵام وەکو ئامۆژگاریەک بۆ ھەمووان دەتوانم بڵێم لەگەڵ خۆپاراستن لە خواردنی ناو قوتوو وخواردنی زۆر چەور و ھەڵگیراو بۆ ماوەیەکی زۆر. پێم باشە خواردنەکە دەوڵەمەند بێت بە جۆرەکانی ڤیتامین و ڕیشاڵە وەکو جۆرەکانی میوە و سەوزە بە تایبەتی گێزەر بۆ ئەم حاڵەتە و وەرزشی ڕۆژانە زۆر گرنگە بۆ بەھێزکردنی کۆئەندامی بەرگری ناو لەش، لەگەڵ خۆپاراستن و دوورکەوتنەوە لە جگەرە کێشان و مەی خواردنەوە.\nمناڵ لەبار چوون ھۆی چیە ؟ من لە بەریتانیام تا ئێستا نزیکەی ٢٠ ئافرەت ئەناسم کە مناڵیان لە بار ئەچێت ھۆکەی نەزانراوە. داوا لە بەڕێزتان ئەکەم ئەو بابەتەمان بۆ ڕوون بکەنەوە.\nزۆر جار دەبینین لە بریتانیا منداڵ لە بارچوون ھۆکارەکەی دەگەڕێتەوە بۆ زۆر بەکارھێنانی دەرمانی خاوکەر (مسکنات) کە یەکێکە لە ھۆکارە سەرەکیەکانی منداڵ لە بارچوون وەکو دەرمانی ئەسپرین و ایبوپرۆفین، لەگەڵ خواردنەوەی ڕێژەیەکی زۆری ڕۆژانە لە قاوە و ئەڵکوول (مەی) لەگەڵ جگەرە کێشان کە زۆر بڵاوە لە بریتانیا. ھەروەھا تێکەڵاوبوونی ئافرەتان لەم ووڵاتەدا لەگەڵ ئاژەڵی جۆراوجۆر لە ناو ماڵەکانیان کە دەبێتە ھۆکارێک بۆ تووشبوونیان بە جۆرێک لە جۆرەکانی میکرۆب ناسراوە بە Toxoplasmosis کە دەبێتە ھۆی منداڵ لەبارچوون (وەکو لە توێژینەوەی ماستەرنامەی برادەری خۆمەوە کە ئێستا لە گەڵمە و بەردەوامە لە سەری و ئەم حاڵەتە بۆی دەردەکەوێت لە زۆربەی کێشەکانی لەبارچوونی منداڵاندا لە قاووشی منداڵبوون لە نەخۆشخانەدا). ئەمە بەتایبەتی لەسەر کێشەی منداڵ لەبارچوونی ئافرەتانی سکپڕ لە بریتانیا وەکو فەرموویت. بەڵام دەتوانم بڵێم بۆ زانیاریەکی زیاتر کە چەندەھا کێشەی دیکەمان ھەیە بۆ حاڵەتی منداڵ لەبارچوون بە شێوەیەکی گشتی وەکو:\n١- تەمەنی ئافرەت: چەندە گەورە بێت ئەگەری ڕووداوی منداڵ لەبارچوون زیاد دەکات.\n٢- ھۆکاری بۆماوەیی (وراپی).\n٣- تیکچوون لە دروست بوونی منداڵەکە (ئەمەش ھۆکاری زۆرە).\n٤- کێشەی تەندروستی لە منداڵدان.\n٥- لاوازی لە ماسولکەی ملی منداڵدان (ئەمەش لە مانگی سێیەمی سکپڕیدا فەحس دەکرێت).\n٦- کێشەی کیسی سەر ھێلکەدان و بەرزبوونی ڕێژەی ھۆرمۆنی LH پێش سکپڕی کە دەبێتە ھۆکارێک بۆ منداڵ لەبارچوون لە دواییدا.\n٧- ھەوکردنی زێ بە ھۆی تووشبوون بە میکرۆبی ڤاجاینۆسز کە دەبێتە ھۆکارێک بۆ منداڵ لەبارچوون لە نێوان مانگی چوارەم و شەشەم لە سکپڕیدا.\n٨- کێشەی تەندروستی لە خوێنی ئافرەتی سکپڕ وەکو حاڵەتی پرۆمبۆفیلیا کە دەبێتە ھۆی مەیینی خوێن لە خوێنبەری گشتی و منداڵ لە بارچوون لە دواییدا (لەم حاڵەتە دەبینین منداڵەکە سەری بچووکە بە شێوەیەکی نائاسایی چونکە خوێنی کەم بۆی ئەچێت).\n٩- نەخۆشی شەکرە و کێشەکانی گلاندی دەرەقی و..... ھتد.\nزۆر جار منداڵ لە بارچوون پێش مانگی شەشەمی سکپڕیدا ڕوودەدات. ئەمە بە کورتی باسی دەکەم، بەڵام ھۆکاری دیکەمان ھەیە بۆ ئەم حاڵەتە کە پێویستی بە کات و نووسینی زۆر ھەیە لەگەڵ چارەسەرکردنی جیاواز بۆ ھەموو حاڵەتێک.\nمن سەرم زۆر ئێشێت جا نازانم چی بکەم ئەتوانن چارەرەیەکم بۆ بدۆزنەوە\nوادیارە کێشەی سەرئێشەی دەروونی یان سەرئێشەی کرژبوونی دەمارگەلیت ھەیە کە یەکێگە لە بڵاوترین جۆرەکانی سەرئێشە لەم سەردەمەدا ناسراوە بە ھۆی ئیش و کاری ڕۆژانە دەردەکەوێت. ھۆکارەکەی دەروونیە وەکو ترس و ماتبوون و بیرکردنەوەیەکی زۆر لەگەڵ قەھر و خەفەتە. یەکێگ لە نیشانەکانی ئەم حاڵەتە زوو تێکچوونی دەمارگەلی و کەم خەوی لەگەڵ گیریان و ھەوڵدان بۆ پەلاماردانی کەسانی دیکە. لەگەڵ سەرئێشە زۆر جار ھەست بە ئازارێک لە دەوروبەری سەر و ئەم ئازارە زیاد دەکات ئەگەر دەست بخرێتە سەری لەگەڵ ئازاری ماسولکەی مل و بەشی پێشەوەی دەموچاو و ئازارەکەی تا ماوەی چەند سەعاتێک بەردەوام دەبێت یان بۆ چەند ڕۆژێک و جیاواز دەبێت لە کاتەکانی و زیاد دەکات بە تایبەتی لە کۆتایی ڕۆژگار و لە کاتی نوستنەوە. ھۆکاری ئەم جۆرە سەرئێشە کرژبوونی دەمارگەلی و ماتبوون و دڵەڕاوکێی دەروونی کە دەبێتە ھۆی کرژبوون لە ماسولکەکانی سەر و کەمی ناردنی خوێن بە ھۆی تەسکبوون لە خوێنبەرەکان و ھەست کردن بە ئازارەوە لە دواییدا. ئەم حاڵەتە دەتوانین بە دەرمانی خاوکەر دژ بە ئازار چارەسەری بکەین وەکو بینادۆڵ و دەرمانەکانی چارەسەرکردنی دڵەڕاوکێی دەروونی و خاوکەری ماسولکەکان، بەڵام ئەم جۆرە دەرمانانە مەترسییان زۆرە بۆ مرۆڤ ئەگەر بەردەوام بێت لەسەر بەکارھێنانیان، لەبەر ئەوە پێم باش نیە بەکاریان بھێنی. دەتوانیت بە مەساج کردنی ماسولکەکانی سەر بە ئاوی گەرم بە تایبەتی لە بەشی پێشەوەی سەر ئازارەکە کەم بکەیت بەڵام دەبێت خۆت بپارێزی لە ترسی دەروونی و ماتبوون و خواردنی ڕۆژانەت باش بکەیت و ڕێژەی ڤیتامینەکانی B زیاد بکەیت یان بە شێوەی دەرمان (وەکو خەپلە و دەرزی) یان بە شێوەی خۆراکی دەوڵەمەند بەم جۆرە ڤیتامینانە وەکو باسم کرد. .\nمن کورم تەمەنم ٢٤ ساڵە کە تۆزێک ماندوو دەبم دەستم ئەلەرزێت چارەم چیە؟\nھۆکاری دەست لەرزینێکی کاتی ماندوبوون و دڵەڕاوکێی دەروونییە. بەڵام ئەگەر بەردەوام بوو لەگەڵ لەرزین لە دەموچاو و زمان، ئەوا دەبێت بە ووردی فەحس بکرێت بۆ زانینی ھۆکاری ئەم نەخۆشییە. ھۆکارەکانی دەست لەرزین ئەمانەن:\n١- زۆر خواردنەوەی قاوە و چا و جۆرەکانی کافایین وەکو شروبی Tiger کە ئێستا لاوان دەیخۆن و تووشی لاوازی دەبن.\n٢- کێشەی تووشبوون بە خواردنەوەی مەی و جگەرە کێشان.\n٣- کێشەی دەروونی.\n٤- بەکارھێنانی جۆرەکانی دەرمانی خاوکەر.\n٥- بەکارھێنانی ماددە ھۆشبەرەکان (مخەدەرات و تلیاق).\n٦- دابەزینی ڕێژەی شەکرین لە خوێندا.\n٧- نەخۆشی Parkinson's disease.\nپێویستە فەحسی خوێن بکرێت وەکو CBC و WBC و ڕژێنی گلاندی دەرەقی و ڕێژەی شەکرین (گلوکۆز) لە خوێندا و فەحسی میز، لەگەڵ تیشکی CT بۆ بەشی سەر یان تیشکی MRI و فەحسی EMG بۆ زانینی پەیوەندی بوون لە نێوان دەمارەکان. ئەم جۆرە فەحسانە ھەموویان ناکرێن بە یەک جار بەڵکو لە دوای پشکنینی ڕاستەوخۆ دەتوانین جۆری فەحسەکە بۆت دابنەین بە گوێرەی حاڵەت و دانانی چارەسەرێکی گونجاو لە دوای. پێم باشە چەند تێبینیەکی تایبەت بۆت بنوسم بۆ چارەسەرکردن و کەم کردنی ئەم حاڵەتە:\n١- وەرزشی ڕۆژانە و ھەناسەدانی قووڵ بۆ چەند جارێک لە دوای وەرزشەکە.\n٢- پشوودان لە دوای گرژبوون.\n٣- خۆشۆردنەوەی ڕۆژانە بە ئاوێکی گەرم لەگەڵ دانانی ھەردوو پێ لە ناو ئاو و خوێ بۆ ماوەی ١٥ خولەک لە دوایی.\n٤- نابێت دەرمانی جۆراوجۆر بەکاربھێنرێت بە بێ شیکردنەوە و فەحس لە لایەنی پزیشکی پسپۆڕ.\n٥- خەوتنی ڕۆژانە کە پێویستە ڕۆژی لە ٨ سەعات کەمتر نەبێت.\n٦- خۆپاراستن لە ماندووبوونی جەستە و بیرکردنەوە.\n٧- کەم بەکارھێنانی کۆمپیوتر و مۆبایڵ یان جۆرەکانی دیکەی ئامێری کارەبایی.\n٨- چارەسەرکردنی ترس و دڵەڕاوکێی دەروونی.\n٩- خواردنی چەند ژەمێکی خۆراکی سووک لە بەینی ژەمە سەرەکییەکانی ڕۆژانە\nمن کورێکی تەمەن٢٣ سالانم بۆ ماوەی ٢ساڵە لای ڕاستی سەرم دێشێ چاوم ئاو ئەکا سوور ئەبێ بە گشتی دەست و پێم بێ ھێز و سڕن پەنجەکانم دەلەرزن ئەمە لای راست بە گشتی ئازاری ھەیە لای چەپم شکور بۆ خوا بێ عەیبە لەبەر ئەمە چەندین دکتۆری پسپۆرم کردووە لە ھەولێر و سلێمانی چەندین ئیشاعەم گرتووە وەکو MRI دەڵێن تۆ ھیچ شتێکت نیە بەڵام شکور بۆ خوا نازانم حاڵم بۆ وایە سوپاستان دەکەم گەر رینماییم بکەن خوا پاداشتان بداتەوە.\nھۆکاری سەرەکی ی سەرئێشە و ئازاری دەوروبەری سەر تووشبوون بە ھەوکردنی گیرفانەکانی لووتەوە (جیوب ڕنفیە) و ئەمەش لە لایەنی پزیشکی گوێ و لووت و قورگەوە دەزانرێت و دەردەکەوێت لە دوای فەحس کردن بە شێوەی ڕاستەوخۆ یان بە MRI. بەڵام ئەگەر سەرئێشە بەردەوام بوو ئەوا ئەگەری تووشبوونی ھەیە بە جۆرێک لە جۆرەکانی لاسەرئێشە (شقیقە) Common Migraine و لەم حاڵەتە پێویستە دەرمانی دژ بە ئازار وەربگریت وەکو بنادۆڵ یان ڤۆڵتارین و...ھتد. بەڵام پێم باشە بۆ زانیارییەکی زیاتر جۆرەکانی سەرئێشە ڕوونبکەم وەکو:\n١- سەرئێشەی گرژبوون Tension بە ھۆی گرژبوونی دەمارگەلی و دەروونی و ھیلاکی و ماندووبوونی جەستە.\n٢- سەرئێشەی ھێشویی Clusters بە شێوەی چەند جۆری سەرئێشە دێت.\n٣- سەرئێشەی ھۆرمۆنی Hormones بە ھۆی تێکچوونی ھۆرمۆنی وەکو ھۆرمۆنی مێینە و ھۆرمۆنەکانی دیکەی ناو لەش.\n٤- سەرئێشەی گیرفانی Sinus بە ھۆی ھەوکردن لە گیرفانەکانی ناو لووت.\n٥- سەرئێشەی ئەندامی Organic بە ھۆی ھەڵاوسان لە مێشک یان لە کاسەسەر (جمجمە) یان ھەر ھەوکردنێکی میکرۆبی لەم بەشانەدا.\n٦- سەرئێشەی ھەڵگەڕانەوەیی Rebound بە ھۆی ئەو جۆرە دەرمانانە کە لە ماددەی کافایین پێکھاتووە.\n٧- لاسەرئێشە Migraine لەم حاڵەتە ئازار لە لای ڕاست یان چەپی سەر دەردەکەوێت یان لە ھەردوولا. ھۆکاری ئەم حاڵەتە دەمارگەل و ماددە کیمیاییەکان وەکو Serotonin و خوێنبەرەکانە. نیشانەی سەرەکی ئەم حاڵەتە تێکچوون لە بینینی چاو (بینینی شێوەی ئەستێرە یان خاڵی ڕەش).\n٨- ماندووبوون و ھیلاکی دەروونی وەکو گرژبوون و ترسی دەروونی لەگەڵ ھیلاکی مێشک و جەستە و کەم خەوی.\n٩- تێکچوون لە پرۆگرامی خواردنی ڕۆژانە.\n١٠- جگەرەکێشان و خواردنەوەی مەی.\nبۆ ئەم حاڵەتە دەبێت فەحسی بینینی چاو بکرێت لەگەڵ ھێزی ماسولکەکان و ھەستەوەری جەستە لەگەڵ ڕێژەی ھاوسەنگی لەش لە کاتی ئیش و کاردا. ھەروەھا پێویستە فەحسی تیشکی x-ray بکرێت لەگەڵ CT.scan یان وێنەی MRI بۆ بەشەکانی سەر بۆ بینینی حاڵەتی مێشک بە ووردی لەگەڵ بەکارھێنانی فەحسی EEG بۆ زانینی ھۆکاری سەرئێشە.\n١- لە کاتی ئازاری سەر دەبێت خۆت بپارێزیت لە دەنگی بەرز و قەرەباڵغی و دەبێت ئیسراحەت بکەیت لە شوێنێکی ئارام و ھێمن.\n٢- پێویستە بە زۆر خواردنەوەی شلە (بەڵام دەبێت کافایینی تیا نەبێت وەکو قاوە و چا).\n٣- دانانی پارچەیەکی تەڕکراو بە ئاوی سارد لە سەر بەشی پێشەوەی سەر.\n٤- بەکارھێنانی پاراسیتۆل یان ئەسپرین لە کاتی ئازارەکە (یان جۆرەکانی دەرمانی دیکە وەکو خاوکەر بەڵام پێم باش نییە بۆت بینوسم چونکە ماددەی کیمیایی زۆرە و زیانی لاوەکیی ھەیە بۆ لەش).\n٥- بەکارھێنانی دەرزی ڤیتامینی B١٢ لە کاتی پێویست باشە بۆ ئەم حاڵەتە.\n٦- خۆپاراستن لە جگەرەکێشان و خواردنەوەی کافایین (وەکو قاوە-قھوە) و ئەلکوڵ (مەی).\n٧- بەردەوامبوون لەسەر وەرزشی ڕۆژانە.\n٨- خەوتنی ڕۆژانە لە ٨ سەعات کەمتر نەبێت و دەبێت ئێواران زوو بخەویت.\nمن ئازاری مەعیدەم ھەیەو ئەمەش نیشانەکانێتی: ١- قڕقێنەم زۆر زۆرە و بەتەواوی إزعاجی کردووم. ٢-لەگەڵ قڕقێنەکەدا ھەندێ جار بۆنی ھێلکە ئاسا دێتە ناو دەممەوە. ٣- ئازاری مەعیدەکەم دەکەوێتە نێوان سینگ و ناوکمەوە.\nئەم حاڵەتە زۆر بڵاوە بە ھۆی خواردنی قورس و ماندووبوون و کێشەی دەروونی لە کاتی ئیش وکاری ڕۆژانە و کێشەی خێزانی و ئابووری و... ھتد کە دەبنە ھۆکارێک بۆ تێکدانی ھەرسکردن و تێکچوونی کۆئەندامی ھەرسەوە. زۆر جار ماسولکەی خوارەوەی سورێنجک خاو دەبێت و دەبێتە ھۆی ھەڵگەڕانەوەی ڕژێنی ترشی ھەرس لەگەڵ ئازارەوە، ئەمەش ئەگەر چارەسەر نەکرا دەبێتە ھەوکردن لە سورێنجک. پێویستە فەحس بە (ناڤور Gastroscopy) بکرێت کە لە دەمەوە بۆ گەدە دەکرێت بۆ بینین و زانینی کێشەکەت بە شێوەی ڕاستەوخۆ. باش وایە لە دوای نان خواردن یەکسەر نەخەویت و پێویستە سەرت بەرز کەیت لە دوای. ھەروەھا خۆپاراستن و دوورکەوتنەوە لە جگەرەکێشان و خواردنەوەی مەی. دەبێت کێشی لەشت کەم بکەیت لەگەڵ کەمکردنەوەی خواردنی چەوری کە دەبێتە ھۆی زیاد کردنی ڕێژەی ترشی گەدە. زۆر جار دەرمانی Azantac و Tagamet و Mopral بەکاردەھێنرێن بۆ ئەم حاڵەتە بەڵام لە زۆربەی حاڵەت نابێتە چارەسەرێکی گونجاو. بەڵام دەتوانیت دەرمانی ھایدرۆکسیدی ئەلەمنیۆم و مەغنیسیۆم بەکاربھێنی لە دوای نانخواردنەوە کە لە دوای ١٠ خولەک ترشەکە کەم دەکاتەوە و ھەست بە ئیسراحەت دەکەیت بەڵام ئەم دوو دەرمانە زۆر جار دەبنە ھۆکارێک بۆ تووشبوون بە سکچوون یان قەبزییەوە.\nخواردنی شیر بەسودە\nچۆن بتوانی کێشی خۆت دابەزێنی بە باشترین ڕێگەی زانستی؟\nپێویستە ئەم جۆرە پرۆگرامە بۆ خۆراکی ڕۆژانەت بەم شێوە بێت بۆ کەمکردنی کێشی لەشت:\n١- خواردنی بندوق و بادام (بەڵام ڕێژەی زۆر نەبێت).\n٢- خواردنی گۆشتی ماسی ھەفتەی ٣ جار.\n٣- خواردنی سەوزەی تازە بە شێوەی ڕۆژانە.\n٤- خواردنی سەوزەی ڕیشاڵەیی و میوە و دانەوێڵە.\n٥- خۆپاراستن لە خواردنی جۆرەکانی بیبسی و کۆکا کۆلا و جۆرەکانی دیکە.\n٦- خۆپاراستن لە ھەموو جۆرەکانی شیرینی.\n٧- خۆپاراستن لە ماکەرۆنە (معکرونە) و جۆرەکانی.\n٨- تەنھا خواردنی جۆری نانی ڕەنگی بۆر (قاوەیی) و خۆپاراستن لە جۆرەکانی دیکەی نان.\n٩- ھاتووچۆ بە خێرا لەگەڵ مەلەوانی (سباحە).\n١٠- دەبێت ھاتووچۆی بە خێرایی ڕۆژانە لە ٣٠ خولەک کەمتر نەبێت و لە ھەمان کاتی ڕۆژانە ئەنجام بدرێت ھەموو ڕۆژێک و بەشێوەیەکی بەھێز تا زیاد کردنی ئاستی لێدانی دڵ و خێراکردن و قووڵ کردنی ئاستی ھەناسەدان و زیادبوونی ڕێژەی ئارەقە کردن (بۆ ئەو کەسانەن کە کێشی لەشیان زۆرترە لە قەڵەویەکی ئاسایی دەبێت ئەم وەرزشە لە ١٠ خولەکی ڕۆژانە زیاتر نەبێت لە دوو ھەفتەی یەکەمدا لەگەڵ مەشق کردنی سویدی بۆ نەرمکردنی لەش و جومگەکان).\n١١- خێرایی و دووری ھاتووچۆی ڕۆژانە دەبێت بەشێوەیەکی بە پلەکردن (تدریج) ئەنجام بدرێت و ھەموو ڕۆژێک بە پێی توانا زیاد بکرێت.\n١٢- پێویستە ئەم وەرزشە بەیانیان ئەنجام بدرێت لە دوای خواردنەوەی یەک پەرداخی ئاوی شلەتێنی تێکەڵاو لەگەڵ یەک کەوچکی ھەنگوین.\n١٣- پێویستە ئەم جۆرە وەرزشە بۆ ماوەی ٣ مانگ بەردەوام بێت.\nقاچم ئازارێکی زۆری ھەیە، ئاخر دکتۆر چووم بۆلای عیلاجی تەبیعی بۆ نوسیوم، بەڵام ھەتا ئەو ڕیازەیە بەکار دەھێنم ، وەدکتۆر دەڵێ ئێسکت نەرمەعیلاجیش بەکار بھێنی دوایی وای لێدێتەوە...ئایا چارەم چیە؟\nحاڵەتی جەنابت ناسراوە بە (رەقبوونی ئەژنۆ) بە ھۆی داخوران لە کڕکڕاگەی ئەژنۆکانت، ئەم حاڵەتە دەبێتە ھۆی ئازارێکی بەردەوام بە تایبەتی لە کاتی ئێواران (شەوان) وکێشەی چەمانەوەی قاچ وزیادبوونی ئازار لە کاتی ھاتووچۆ لەگەڵ ھەستکردن بە راکێشان بەئازار لە دواوەی ئەژنۆ و ئازارەکە دەروات بەرەو سەرەوەی زران لە پشتەوە وبەرەو پێ لە خوارەوە. ئەمەش چارەسەر بۆی دادەنرێت بە دەرزی لێدان لە ئەژنۆ (٣ دەرزی لە ھەموو ئەژنۆیەک ٦ مانگ جارێک بۆ ماوەی ٢ ساڵ). بەڵام پێشی دانانی ھەر جۆرە چارەسەرێکی پزیشکی دەبێت شیکردنەوەیەکی وورد ئەنجام بدرێت دەربارەی خوێن و میز بۆ زانینی ڕێژەی یوریک ئەسید و جۆرەکانی خوێ کانزاییەکان و ئایا ھەوکردن لە میز دەردەکەوێت یان ھەوکردنی توند لە ئاڵووەکان (لەوزەتێن) و ئازاری پێ وجۆری ھەست کردن بە ئازارەکەەی ئایا وەکو دەرزی یان لم یان ھەڵاوسان یان گەرمی یان سەردی یان نەبوونی ھەستکردن لە ھەردوو دەست و پێ یان ھەستکردن بە بوونی پارچە بەردێکی ووشکی بەئازار و ئایا ئازار ھەیە لە بەشی ڕاست و چەپی دواوەی پشت، ئایا دەمووچاو ڕەنگی سوور دەبێت یان نا و ئایا میز کەفی تیایە یان ھەست بە سووتان لە کاتی میزکردن یان میزە چورکێ، ئایا ئازارەکە لە ھاوین و زستاندا یان تەنھا لە زستانە. ئەم جۆرە پرسیارانە دەکرێت پێشی دانانی چارەسەرێکی گونجاو لە لایەنی پزیشکی پسپۆڕ لەگەڵ بەدواداچوونەوەی بەردەوام. بەڵام دەتوانیت ئەم چارەسەرانە بەکار بێنیت و بەردەوام بیت لەسەری تا چاکبوونەوە\nھاوسەرگیری نێوان خزم مەترسیی ھەیە لەسەر تەندروستی منداڵ لە ئایندەدا... ئایا بۆچوونی ئێوە چی یە ؟\nلە ڕاستییە ھاوسەرگیری لە نێوان خزم و کەس وکاری نزیک لە لایەن باوک و دایکەوە دەبێتە ھۆکارێک بۆ زیادبوونی ڕێژەی ئەگەری گواستنەوەی نەخۆشی بۆماوەیی (وراپی) جۆری نائاسایی. لەبەر ئەم ھۆکارە ھاوسەرگیری لە نێوان خزمەکان قەدەغە ناکرێت بەشێوەیەکی کۆتایی، بەڵکو ئەگەر زانیمان ئەندامانی خێزانی ھەردوولا کەسێکیان ھەیە تووشی نەخۆشی بۆماوەیی بووە کە ئەگەری گواستنەوەی زۆرە و زیاد دەکات لە دوای ھاوسەرگیری لە نێوان خزمەکان وەکو نەخۆشی یەکانی دەروونی شیزۆفرینیا و حاڵەتەکانی کەڕی (نەبیستن)ی جۆری بۆماوەیی و لاوازی لە بینینی چاو و نەخۆشییەکانی تێکچوون لە ھەرسکردنی خۆراک (کێشەی کۆئەندامی ھەرس) لەگەڵ حاڵەتەکانی کەم و کوڕی مێشک، پێویستە لەم حاڵەتە شیکردنەوەیەکی بۆماوەیی تایبەت ئەنجام بدرێت پێشی ھاوسەرگیری بۆ ئەو کوڕ و کچانەن کە خزمن و دەیانەوێت بچنە ناو ژیانی ھاوسەرێتی بۆ زانینی حاڵەتی ھەردووکیان لەگەڵ زانینی ئاستی تەندروستی و دەروونییان بۆ ئەم مەبەستە.\nکاتی سووری مانگانەم لە ٧ ڕۆژ زیاتر دوائەکەوێت ئایا زەرەری ھەیە دوابکەوێت، ھۆکاری چی یە.\nدواکەوتنی سووری مانگانە بۆ زیاتر لە یەک ھەفتە ھۆکارەکەی نائارامییە لە دەروونی کچەکە بە ھۆی کێشەیەکی سۆزی لە نێوان خێزانەوە یان ھەست کردن بە ترس و تەنیایی ، چونکە ھەستکردن بە دڵەڕاوکێ یان ترس یان خەمۆکی (ماتبوون) فاکتەرێکی سەرەکین بۆ تێکچوونی کات و ماوەی سووری مانگانە لە کچاندا و دەبێتە ھۆکارێک بۆ دواکەوتنی کاتی ئەم حاڵەتە بە تایبەتی لە کاتی تووشبوونی بە لاوازی لە تەندروستی گشتی لەشی. واتە پێویستە ھێمن بیت و ئارامگربیت و خۆت بپارێزیت لە کێشەی دەروونی تاوەکو کاتی سووری مانگانەت ڕێک دێت.\nبۆ چی کچان ھەست بە ئازاری عادە دەکەن بە ئاستێکی زیاتر لە ژنان. چی باشە بۆ کەمکردنی ئازاری سووری مانگانە؟\nدوو ھۆکاری سەرەکیی ھەیە بۆ ئازاری سووری مانگانە لە کچان پێشی ھاوسەرگیری:\n١- کێشەی دەرنەچوونی خوێنی سووری مانگانە بە ھۆی بچووکی لە قەبارەی منداڵدان یان تەسکبوون لە ملی منداڵدان یان لاوازی لە ماسولکەکانی سک کە دەبنە ھۆکارێک بۆ ھەست کردنی کچ بە ئازارێکی توند لە بەشی خوارەوەی سک لە یەکەم ڕۆژی سووری مانگانە لەگەڵ ھێڵنج یان ڕشانەوە. ئەم جۆرە ئازارە باش دەبێت لە دوای ھاوسەرگیری و زۆر جار ئەم ئازارە نامێنێت لە دوای منداڵبوون بەھۆی فراوانبوونی لوولەی دەرچوونی خوێنی سووری مانگانە و زیادبوونی قەبارەی منداڵدان و زێ بە دووبارە بوونی منداڵبوون و سکپڕی.\n٢- ئازاری سووری مانگانە بەھۆی کێشەی دەروونی:\nزۆر جار کچان ھەست بە ئازاری توند دەکەن لە ماوەی سووری مانگانە بەھۆی کێشەی دەروونی و خێزانی، ھەروەھا ترسی کچان لە ئازاری سووری مانگانە دەبێتە ھاندەرێک بۆ تووشبوونیان بە دڵەڕاوکێ و کرژبوون و ترس لەم حاڵەتە ئاسایییە کە ھەست بە ئازارێکی زیاتر دەکەن. ھەروەھا ھەست کردن بە ئازاری توند بەھۆی نەخۆشییەکی ئەندامی لە ژنانی تەمەن ٣٠ ساڵان یان لە دوای ھاوسەرگیری بەھۆی ھەوکردنی منداڵدان و زێ و ھەوکردنی دیواری ناو منداڵدان یان ھەوکردنی ھێلکەدان و ھەڵاوسانی ڕیشاڵەیی یان ھەڵگەرانەوەی منداڵدان کە ئازاری سووری مانگانە لەم حاڵەتانەدا پێشی کاتی دەستپێکردنی دەردەکەوێت بە یەک یان دوو ڕۆژ و ئازارەکە کەم دەبێت لەگەڵ دەرچوونی خوێنەکە.\nچی باشە بۆ کەمکردنی ئازاری سووری مانگانە:\nباشتر وایە بیری لێ نەکەیت و خۆت سەرقاڵ بکەیت بە خوێندن و خۆ شوشتن. ھەروەھا بە وەرگرتنی دەرمانی تایبەت بە کەمکردنی ئازاری سووری مانگانە لە دوای پشکنین لە لایەنی پزیشکی ئافرەتان.\nزۆرجار لە خەو دەستەکانم سڕ دەبێ ئایا ھۆکار و چارەسەری چیە؟\nسڕبوونەوە و ئازاری دەست لەکاتی نووستن زۆر جار بە ھۆی پەستانی مەچەک لەسەر دەماری نێوان مەچەک و پەنجەکانەوە روودەدات. نیشانەکانی ئەم حاڵەتە:\n١- سڕبوونەوە لە دەست و پەنجەکانەوە جگە لە پەنجەی بچووک.\n٢- ئازارێک لە دەستەوە بەرەو باسک.\n٣- زیادبوونی سڕبوونەوە و ئازار لە کاتی شەوان کە دەبێتە ھۆی بێ خەوی (خەوزڕان).\n٤- ئازارەکە کەم دەبێت لە دوای بەرزکردنەوەی دەست تا ئاستێکی بەرزتر لە لەشەوە.\nئەم حاڵەتە ئەگەر چارەسەرنەکرا دەبێتە ھۆی لاوازی ماسولکەکان لە دوای ماوەیەکی درێژخایەن. ھەروەھا ئەو کەسانە کە زیاتر تووشی ئەم کێشەیە دەبن:\n١- ئافرەتی تەمەنی ٤٠ بۆ ٥٠ ساڵ.\n٢- ئافرەتی سکپڕ.\n٣- ئەو کەسانەن کە ئیش وکاریان لەسەر چاپکردن و کۆمپیوتەرە.\n٤- کەسانێکی تووشبوو بە ھەوکردنی جومگەکان (ڕۆماتیزم).\n١- کەم کردنی کێشی لەش بۆ کەسێکی قەڵەو.\n٢- بەرزکردنی دەستی تووشبوو بەم حاڵەتە و دانانی لەسەر سەرینێک کە ئاستی بەرزتر دەبێت لە ئاستی لەشەوە لەکاتی نووستن.\n٣- بەستنی دەست و مەچەک بە پارچە پەڕۆیەکی تایبەت لە کاتی نووستن (ئەم جۆرە پەڕۆیە لە دەرمانخانەکان دەست دەکەوێت).\n٤- ئەم کێشەیە نامێنێت لە دوای منداڵبوون لە حاڵەتی ئافرەتی سکپڕ.\n٥- ئەگەر کێشەکە بەردەوام بوو دەبێت پزیشک سەرپەرشتی حاڵەتەکە بکات بە پێدانی دەرمان یان دەرزی یان بە نەشتەرگەری لە ھەندێ حاڵەت لە دوای نیشانەکردنی جۆری کێشەکە لەگەڵ بەدواداچوونەوە.\nکاتی مناڵبوون چۆن دیاری ئەکرێت چۆن ئەزانیت کە سکەکەت چەند مانگە لە چ کاتێکەوە حسابی ئەکەیت ؟\nماوەی سکپڕی ئاسایی ٤٠ حەفتەیە بەڵام زۆر جار منداڵبوون لە دوای ٣٧ حەفتە یان ٤١ حەفتە ڕوودەدات. بەڵام ژماردنی پزیشکی دەبێت بە زانینی یەکەم ڕۆژی کۆتایی سووڕی مانگانە و دوو حەفتە جیاوازی دەرچوونی ھێلکە لە ھێلکەدانە. واتە دەتوانیت ٧ ڕۆژ زیاد بکەیت لەسەر ڕۆژەکان و ٩ لەسەر مانگەکان، یعنی بۆ نموونە ئەگەر کۆتایی سووڕی مانگانەت لە ١\_٢ بوو ئەوا ڕۆژی منداڵبوونت دەبێتە ٨\_١١ (واتە ٧ لەسەر یەکەکە و ٩ لەسەر دووەکە ئەنجامەکەی دەبێتە ٨\_١١ یعنی ڕۆژی ھەشتەم لە مانگی یانزە ڕۆژی منداڵبوونە). بەڵام ئەگەر توانات نەبوو یەکەم ڕۆژی کۆتایی سووڕی مانگانەت بە ووردی بزانیت، ئەوا دەبێت بە سۆنار بزانین بۆ بینینی گەشەپێدانی کۆرپەلە و زانینی ڕۆژی منداڵبوون بە ووردی.\nخێزانەکەم تەمەنی ٢٥ ساڵە کێشی ٩٥ کیلۆ باڵی ١٦٤ سم چۆن دەتوانێ کێشی بینێتە خوارێ زۆر سوپاس بۆ بەڕێزتان؟\nوەڵام:بەناوی خوای بەخشندە و میھرەبان\nبۆ کەمکردنەوەی کێشی لەش پێویستە:\n١- کەمکردنەوەی خواردنی چەوری وەکو کەرە و پەنێری پڕ لە چەوری و ڕۆن و خۆراکی تێکەڵاو بە ڕۆنی خواردن. پێویستە گۆشتەکە کەم چەور بێت وەکو گۆشتی سێنگی مریشک بە بێ پێست لەگەڵ گۆشتی ماسیی برژاو.\n٢- خواردنی میوە و سەوزە چونکە ڤیتامینی تیایە و باشە بۆ کاتی کەمکردنی کێشی لەش.\n٣- نەخواردنی شەکر لەگەڵ گیراوەکان. ھەروەھا خواردنی میوە دەبێت ٣ سەعات پاش نان خواردن بخورێت.\n٤- زۆر خواردنی ڕیشاڵە (ڕلیاف) کە لە سەوزە زۆرە.\n٥- دابەشکردنی ژەمەکانی نان خواردنی ڕۆژانە بۆ چوار بەش (کە نانی نیوەڕۆ دەبێتە دوو بەش).\n٦- خواردنەوەی ئاو پێش نانخواردن بە ١٠ خولەک لەگەڵ خواردنی بەشێک لەژەمەکە و تەواو نەکردنی بەشەکانی دیکە، یعنی ئەگەر خواردنی جاران ١٠ کەوچکی چێشت خۆر بوو دەبێت بکرێتە ٣ کەوچک (ئەمە زۆر باشە بۆ کەمکردنەوەی کێشی لەش).\n٧- وازھێنان لە خواردنەوەی بیبسی و کۆکاکۆلا و جۆرەکانی دیکە.\n٨- بەردەوامبوون لەسەر وەرزشی ھاتووچۆی ڕۆژانە (ڕێکردن) کە لە ٥ کیلۆمتر کەمتر نەبێت (ئەمەش دەبێت یەک سەعات بخایەنێت یعنی نیو سەعات چوونەوە و نیو سەعات ھاتنەوە بە ڕێکردنێکی خێرا) ئەمەش لە سەرەتاوە یەکسەر ناکرێت بەڵکو لە ٣ ڕۆژی یەکەم نیو سەعات بێت و ھەموو ڕۆژێک چەند خولەکێک زیاد بکرێت بە پێی توانای لەش.\nئەنجامی ئەم پرۆگرا\nمن کورم تەمەنم ٢٤ ساڵە کە تۆزێک ماندوو دەبم دەستم ئەلەرزێت چارەم چیە ؟\n٩- خواردنی چەند ژەمێکی خۆراکی سووک لە بەینی ژەمە سەرەکییەکانی ڕۆژانە.\nمن کورێکی تەمەن٢٣ سالانم بۆ ماوەی ٢ساڵە لای ڕاستی سەرم دێشێ چاوم ئاو ئەکا سوور ئەبێ بە گشتی دەست و پێم بێ ھێز و سڕن پەنجەکانم دەلەرزن ئەمە لای راست بە گشتی ئازاری ھەیە لای چەپم شکور بۆ خوا بێ عەیبە لەبەر ئەمە چەندین دکتۆری پسپۆرم کردووە لە ھەولێر و سلێمانی چەندین ئیشاعەم گرتووە وەکو MRI دەڵێن تۆ ھیچ شتێکت نیە بەڵام شکور بۆ خوا نازانم حاڵم بۆ وایە سوپاستان دەکەم گەر رینماییم بکەن\n٥- بەکارھێنانی پاراسیتۆل یان ئەسپرین لە کاتی ئازارەکە (یان جۆرەکانی دەرمانی دیکە وەکو خاوکەر بەڵام پێم باش نییە بۆت بینوسم چونکە ماددەی کیمیایی زۆرە و زیانی لاوەکیی ھەیە بۆ لەش).\n٦- بەکارھێنانی دەرزی ڤیتامینی B١٢ لە کاتی پێویست باشە بۆ ئەم حاڵەتە.\n٧- خۆپاراستن لە جگەرەکێشان و خواردنەوەی کافایین (وەکو قاوە-قھوە) و ئەلکوڵ (مەی).\n٨- بەردەوامبوون لەسەر وەرزشی ڕۆژانە.\n٩- خەوتنی ڕۆژانە لە ٨ سەعات کەمتر نەبێت و دەبێت ئێواران زوو بخەویت\nمن تەمەنم ٢٠ساڵە (ئینزیلاق) ی فەقەری (٣،٤)ملمە ھەیە ئایا چارەسەری چیە؟\nلەم حاڵەتە لە کاتی ئەنجامدانی ئیش و کار پێویستە مل جێگیربکرێت و ماسولکەکانی بەھێز بکرێن لەگەڵ بەکارھێنانی پارچە پەڕۆیەکی سارد و گەرم. ھەروەھا نابێت دەستکاری شوێنی ئینزیلاقەکە بە دەست بکرێت یان مل درێژبکرێت بە ڕاکێشان چونکە زیانی ھەیە بۆ ئەم حاڵەتە. ئەگەر دانیشتن بۆ خوێندن کاتی زۆر بوو ئەوا پێویستە بە پشوودان لە ١٥ خولەک جارێکە لەگەڵ ھاتووچۆ. دەبێت سەر ڕاست (ڕێک) بێت لەگەڵ جەستە لە کاتی دانیشتن و نابێت مل پچەمێتەوە. لە کاتی خوێندن و نووسین دەبێت لەگەڵ ئاستی چاو بێت. ئەگەر لەسەر کۆمپیوتەر ئیش دەکرێت باشتر وایە سەنتەری شاشەی کۆمپیوتەرەکە بەرامبەر بە ئاستی لووتەوە بێت. یعنی دەبێت سەر ڕاست بێت لەگەڵ بڕبڕەی پشت (واتە گوێ لەگەڵ ھێڵی شان بێت) چونکە ئەگەر ئاستی سەر لە (٢.٥) سنتیمتر بەرەو پێشەوە چوو ئەوا پەستانێک دروست دەبێت لەسەر بڕبڕەکان و ماسولکەکانی خوارەوەی مل بە گوێرەی کێشی سەر، لەبەر ئەوەیە دەبێت سەر بەردەوام ڕاست بێت بەم شێوە کە باسم کرد. ئەگەر لە دوای ماوەی ٦ مانگ ئەم حاڵەتە باش نەبوو ئەوا بە نەشتەرگەری چارەسەر دەکرێت لە دوای بەکارھێنانی وێنەی MRI بۆ زانینی حاڵەت بە ووردی. بەڵام زۆربەی حاڵەتەکان لە دوای بەکارھێنانی ئەم جۆرە چارەسەرکردنە باش دەبن ئەگەر جێبەجێ بکەن لەگەڵ بەدواداچوونەوەی پزیشکی پسپۆر و پێویستیان بە نەشتەرگەری نابێت.\nسڵاو دکتۆر گیان من خێزانم تەمەنی ٢١ ساڵە نەخۆشی ڕشانەوەی ھەیە ڕۆیشتۆتە لای دکتۆر نازوری کردووە بەڵام ھیچ چارەی نەکردووە ئایا چی بکات باشە چیش نەخوات باشە؟\nڕشانەوە بە ھۆی کرژبوونی ماسولکەکانی گەدە ڕوودەدات کە دەبێتە ھۆی ناردنی پێکھاتەکانی بۆ سورێنجک و دەرچوونی لە ڕێگای دەمەوە. ئەگەر ڕشانەوە بۆ ماوەیەکی کەم بوو لە دوای خواردنی خۆراکی پیس یان ژەھراوی ئەمە باشە و پێویستە و ھیچ مەترسییەکی نییە لەسەر ژیانی مرۆڤ و بۆ چارەسەرکردن باشە. بەڵام ئەگەر بە ھۆی سکپڕیدا ڕووبدات یان لە کاتی سەفەر بێت ئەوا چارەسەری جیاوازە. ھەروەھا زۆر جار ڕشانەوە بە ھۆی زۆر خواردن و خواردنەوە یان کێشەی دەروونی و ترس و کرژبوونی دەمارگەلی و بێتاقەتی یان بە ھۆی تێکچوون لە ھەردوو گوێ یان بە ھۆی تێکچوونی دەمارگەلی لە بەشی گەدە ڕوودەدات کە دەبێت بە ووردی نەخۆشەکە فەحس بکرێت لەم حاڵەتانە و چارەسەربکرێت بە زووترین کات لەگەڵ بەدواداچوونەوە ئەگەر ڕشانەوەی بەردەوام بوو. ھەروەھا ئەگەر ڕشانەوە لەگەڵ ھێڵنج و تای بەرز و ئازار و سکچوون بوو لەگەڵ خوێن دەبێت بە ووردی نەخۆشەکە فەحس بکرێت چونکە مەترسی تووشبوونی بە قورحەی گەدە یان ھەوکردنی ڤایرۆسی یان ژەھراوی بوون لە میزەوە ھەیە. پێویستە لە دوای فەحس و شیکردنەوە بزانین شێوە و حاڵەتی کۆئەندامی ھەرس چۆنە بۆ دانانی دەرمانێکی گونجا بۆ چارەسەرکردنی، ئەمەش لە دوای بینینی ئەم بەشە بە ناڤور بۆ دڵنیایی زیاترلە حاڵەتی\nمن بەردی گورچیلەم ھەیە،واتە گورچیلەم خۆی بەرد دروست ئەکات،وە زۆر زۆر ئازارم ھەیە،ئایا چارەسەری جەنابتان چیە بۆم.تەمەنیشم ٤٣ ساڵە.....\nبۆ زانینی ئایا بەردی گورچیلە ھەیە یان نا دەتوانین نەخۆش فەحس بکەین بە تیشکی ڕەنگی یان وێنەگرتنی کۆئەندامی میز لە ڕێگای خوێنبەرەکانەوە بۆ زانینی شوێنی بەردەکە ئەگەر ھەبوو. بەردی گورچیلە لە خوێی کالسیۆم دروست دەبێت کە زۆر جار لە وێنەی تیشکەکە بۆمان دەردەکەوێت، بەڵام جۆرەکانی تری بەرد لە ئۆگزالێت یان فۆسفێت یان ترشی یۆریک دروست دەبێت و بینینی ئەم جۆرە بەردانە ئاسان نییە لە ھەندێ حاڵەت، وە زۆر جار فەحسی میز دەکرێت بۆ زانینی جۆری ھەوکردنی میکرۆبی یان دەرکەوتنی خوێن لە میزەوە و بۆ زانینی حاڵەت و ئیشی گورچیلە. بۆ چارەسەرکردنی بەردی گورچیلە دەبێت بزانین ئایا قەبارەی بەردەکە چەندا، ئەگەر بچووک بوو دەتوانین بە خواردنەوەی شلەمەنی و ئاوێکی زۆر لەگەڵ دەرمانی خاوکەر چارەسەری بکەین و ئەگەر لە ناو میزڵدان جێگیر بوو دەتوانین بە (ناڤور)ی میزڵدان Cystoscope لەناوی بەین. بەڵام ئەگەر بەردەکە گەورە بوو کە زۆر جار لە ناو گورچیلە جێگیر دەبێت، دەتوانین بە ووردکردنەوەی و شۆردنەوەی میزڵدان چارەسەری بکەین لە ڕێگای بەکارھێنانی دەنگی شەپۆلی بەرز بۆ ووردکردنەوەی بەردەکە بۆ ئەوەیە لەگەڵ میزەکە دەربچێت (ئەمەش لە ماوەی یەک سەعات تەواو دەبێت)، بەڵام لە ھەندێ حاڵەت دەبێت بە نەشتەرگەری بەردەکە لەناوبدرێت (ئەمەش لە حاڵەتێکی کەم نەشتەرگەری دەکرێت ئەگەر ھیچ ڕێگایەکی دیکە چارەسەری نەکرد). ھەروەھا بۆ خۆپاراستن لە دروست بوونی بەردی گورچیلە دەبێت ئاو خواردنەوەی ڕۆژانە زۆر بێت (٢ تا ٣ لیتر ڕۆژانە) و ئەگەر وەرزشی ڕۆژانەت ھەبوو دەبێت ئەم ڕێژە زیاد بکەیت بەتایبەتی لە کاتی گەرما. دەبێت خۆت بپارێزی لە خواردنی سپێناغ و ھیلیۆن کە دەبنە ھۆکارێک بۆ دروست بوونی بەردی جۆری ئۆگزالێت لەگەڵ نەخواردنی شیر و شیرەمەنی وەکو پەنێر و کەرێ یان کەم خواردنیان. زۆر جار دەبێت بەردەکە شیبکرێت بۆ زانینی پێکھاتەکەی لە دوای وەرگرتنی نمونەی میزەکە (کە لە دوای ٢٤ سەعات لە مانەوەی لەناو میزڵدان وەردەگیرێت بۆ شیکردنەوە)، ھەروەھا دەبێت خواردنی پرۆتین و خوێ کەم بکەیت. دەبێت بەیانیان زوو ٤ پەرداخی ئاو بخۆیت پێش نان خواردن ئەگەر توانات ھەبوو (یەکەم ڕۆژ یەک پەرداخ و دووەم ڕۆژ دوو پەرداخ تاوەکو بتوانیت زیادی بکەیت\nئەمە ساڵێکە لە زۆربەی ڕۆژەکان ھەست بە سەرئێشە دەکەم، دەرمانی دژ بە سەرئێشە دەخۆم و لە زۆربەی کات ھەست بە ھیلاکی دەکەم لەگەڵ ئازاری پشت؟\nوادیارە کێشەی سەرئێشەی دەروونی یان سەرئێشەی کرژبوونی دەمارگەلیت ھەیە کە یەکێگە لە بڵاوترین جۆرەکانی سەرئێشە لەم سەردەمەدا ناسراوە بە ھۆی ئیش و کاری ڕۆژانە دەردەکەوێت. ھۆکارەکەی دەروونیە وەکو ترس و ماتبوون و بیرکردنەوەیەکی زۆر لەگەڵ قەھر و خەفەتە. یەکێگ لە نیشانەکانی ئەم حاڵەتە زوو تێکچوونی دەمارگەلی و کەم خەوی لەگەڵ گیریان و ھەوڵدان بۆ پەلاماردانی کەسانی دیکە. لەگەڵ سەرئێشە زۆر جار ھەست بە ئازارێک لە دەوروبەری سەر و ئەم ئازارە زیاد دەکات ئەگەر دەست بخرێتە سەری لەگەڵ ئازاری ماسولکەی مل و بەشی پێشەوەی دەموچاو و ئازارەکەی تا ماوەی چەند سەعاتێک بەردەوام دەبێت یان بۆ چەند ڕۆژێک و جیاواز دەبێت لە کاتەکانی و زیاد دەکات بە تایبەتی لە کۆتایی ڕۆژگار و لە کاتی نوستنەوە. ھۆکاری ئەم جۆرە سەرئێشە کرژبوونی دەمارگەلی و ماتبوون و دڵەڕاوکێی دەروونی کە دەبێتە ھۆی کرژبوون لە ماسولکەکانی سەر و کەمی ناردنی خوێن بە ھۆی تەسکبوون لە خوێنبەرەکان و ھەست کردن بە ئازارەوە لە دواییدا. ئەم حاڵەتە دەتوانین بە دەرمانی خاوکەر دژ بە ئازار چارەسەری بکەین وەکو بینادۆڵ و دەرمانەکانی چارەسەرکردنی دڵەڕاوکێی دەروونی و خاوکەری ماسولکەکان، بەڵام ئەم جۆرە دەرمانانە مەترسییان زۆرە بۆ مرۆڤ ئەگەر بەردەوام بێت لەسەر بەکارھێنانیان، لەبەر ئەوە پێم باش نیە بەکاریان بھێنی. دەتوانیت بە مەساج کردنی ماسولکەکانی سەر بە ئاوی گەرم بە تایبەتی لە بەشی پێشەوەی سەر ئازارەکە کەم بکەیت بەڵام دەبێت خۆت بپارێزی لە ترسی دەروونی و ماتبوون و خواردنی ڕۆژانەت باش بکەیت و ڕێژەی ڤیتامینەکانی B زیاد بکەیت یان بە شێوەی دەرمان (وەکو خەپلە و دەرزی) یان بە شێوەی خۆراکی دەوڵەمەند بەم جۆرە ڤیتامینانە وەکو باسم کرد. پێویستە فەحسی بڕبڕەکانی پشت بکەیت بۆ زانینی حاڵەتەکە بە ووردی چونکە ئەمەش ھۆکارێکە بۆ سەر ئێشە. خوای گەورە شیفات بدات.\n15639 جار خوێندراوه‌ته‌وه


سەرەتا»هه‌واڵ»ئەنجامی خاڵەکانی گالاکسی j3 لە بێنچمارکدا بڵاوبۆیەوە وە کۆمەلێک زانیاری تر دەربارەی تایبەتمەندیەکانی\nمۆدێلی ٢٠١٧ــەی گالاکسی جەی ٣ سامسۆنگ پرۆسێسەری ٧٥٧٠ــی ئێگزینوس ــی تێدا جێگیر کراوە وە رامەکەی ٢ گێگابایت دەبێت لە بێنچمارکی Geekbench ئەنجامی ئەم بەرهەمە نوێیەی ئەمساڵی سامسۆنگ بڵاوبۆیەوە کە یەکێکە لە مۆبایلە نرخ هەرزانەکان و تایبەتمەندی ناوەندەکان .\nزنجیرەی ٢٠١٧ــەی نەوەکانی گالاکسی j بەپێی هەوالەکان بێت ئەمساڵ زۆر گۆرانکاری تێداکردووە سامسۆنگ لەچاو نەوەکەی پاردا بەڵام جارێکە دیار نیە کە ئاخۆ سامسۆنگ بەتەمایە جەی ١ و جەی ٢ــش بەرهەم بهێنێت چونکە کۆمەلێک دەنگۆی لاواز هەبوو کە باسیان لەبەرهەمهێنانی ئەو دوو مۆدێلەش ئەکرد ,\nئەم مۆبایلە شاشەکەی ٥ ئینجە و وە ئەمرۆ ئەنجامی خاڵەکانی لە بێنچمارکی Geekbench ـدا بڵاوبۆتەوە , بەپێی زانیاریەکان بێت ئەمساڵ سامسۆنگ پرۆسێسەری تایبەت بە خۆی تێدا جێگیر کردووە کە ئەویش ٧٥٧٠ــی ئێگزینوس ــە وە لە یادیشمان نەچێت بەرهی سالی رابردووی پرۆسێسەرەکەی ٤٣٠ سناپدراگۆن بوو .\nوە بیرگەی ناوەکی ١٦ گێگابایت دەبێت و رامەکەی ٢ گێگابایت و وەشانی ٧.١ لەسەر جێگیرە وە تا ئێستە بە فەرمی زانیاریەکانی تری وەک کامێرا و زۆر شت تر بەردەست نیە بەڵام چاوەڕوان ئەکرێت ئەم بەرهەمە دوو مۆدێل بێت مۆدێلێکیان کامێرای دواوەی ٥ مێگاپێکسڵ بێت و پێشەوەی ٣ مێگاپێکسڵ بێت وە بەرهەمی دووەمیان پێنج مێگاپێکسڵ بێت کامێرای پێشەوەی و دواوەی ٨ مێگاپێکسڵ بێت دەربارەی توانستی پاتریەکەی سەرچاوەکان باس لە 2600 ملی ئەمپێری دەکەن کە لەسەر جێگیر کرابێت .\nژێدەر : GSM Arena\nبابەتەكانی پێشووترنوێترین وێنه‌ی دزه‌پێکراو له ئایفۆن ٨\nبابەتی دواتر ئەو مۆدەی کە وابریارە یاریRead Dead Redemption زیاد بکات بۆ یاری Gta v بڵاودەبێتەوە ؟\nتاقیکردنه‌وه‌ی ئازاردانی گالاکسی ئێس ٨ به‌هۆی چه‌قۆ و چه‌کوشه‌وه !\nله‌لایه‌ن که‌ناڵی یوتویبی TECHRAX ـه‌وه تاقیکردنه‌وه‌ی ئازاردانی گالاکسی ئێس ٨ بڵاوکرایه‌وه له‌کاتێکدا هێشته مۆبایله‌که له…\nیارى HITMAN SNIPER MOD\nیەكێكە لە بەهێزترین یاریە ئەكشنەكان و ئەوەی ئێمە بۆمان ئامادەكردوون بە شێوەی هاك كراوە …


05/07/2020 ژمارەی بینراو 3214\nپارێزگاری سلێمانی رایدەگەیەنێت، بەهیممەتی بەڕێوەبەرو ئەندازیارو تەكنیكارو كارمەندانی بەڕێوەبەرێتیی ئاوی سلێمانی و وێستگەی ئاوی سەرچنار، دەست بە چاككردنەوەی بۆری سەرەكیی گواستنەوەو دابەشكردنی ئاوی سلێمانی كراو لە سبەینێوە كێشەی زۆر شوێنی سلێمانی چارەسەر دەبێت.\nد. هەڤاڵ ئەبوبەكر رایگەیاند: بەسوپاسەوە، بەهیممەتی مەردانەی بەڕێوەبەرو ئەندازیارو تەكنیكارو كارمەندانی دڵسۆزو خۆنەویستی بەڕێوەبەرێتیی ئاوی سلێمانی و وێستگەی ئاوی سەرچنار، دوای جیاكردنەوەو ڕاگرتنی ئەو بەشانەی زیانیان بەركەوتووە، دەست بە چاككردنەوەی بۆری سەرەكیی گواستنەوەو دابەشكردنی ئاوی سلێمانی كرا.\nپارێزگاری سلێمانی ئاماژەی بەوەكردووە، چاككردنەوەكە بەشێوەیەكی كاتییە بۆ ئەوەی هاووڵاتیان بێ ئاونەبن بۆ ماوەیەكی درێژ، بەشێكی گرنگیی وێستگەكە خراوەتەوە گەڕو لە سبەینێوە كێشەی زۆر شوێنی سلێمانی چارەسەر دەبێت.\nد. هەڤاڵ راشیگەیاندووە، دوای تەرخانكردنی بوجەی فریاگوزاری لەلایەن حكومەتی هەرێم و وەزارەتی داراییەوە، كەلەلایەن پارێزگاری سلێمانییەوە داواكراوە، هەوڵی چارەسەركردنی تەواوی شكان و خستنەوەگەڕی وێستگەو هێڵەكان دەدرێت.\nئەمڕۆ بۆری سەرەكی ئاو لەناو پڕۆژەی ئاوی سەرچنار شكاو بەڕێوەبەری راگەیاندنی ئاوی سلێمانیش رایگەیاند، بەهۆی ئەو كێشەیەوە بۆ ماوەی یەك هەفتە ئاوی خواردنەوە لە سەنتەری شاری سلێمانی نابێت.